Ekainak 3an Balliache artistaren “Bibrak” erakusketa berria inauguratzen da - Bastero Kulturgunea\nEkainak 3an Balliache artistaren “Bibrak” erakusketa berria inauguratzen da\nArtistak azkeneko 4 urteetan egindako artelanen aukeraketa bat aurkezten du. Mostra honetan pinturan, eskulturan eta zeramikan agertzen diren pentsamenduak, bibrazioak eta kolore-sentsazioak ikusiko ditugu. Ekitaldi hau Katapulta Plataformak sustatuta dago Bastero kulturgunearen kolaborazioarekin.\nErakusketa irekita egongo da Ekainak 3tik Uztailak 2arte hurrengo ordutegiarekin; Astelehenetik ostiralera 18:30tatik 20:00tara (Astearteak itxita) eta Larunbatak 10:30tatik 13:30tara eta 18:00tatik 20:30tara.\n2003an Donostian finkatu zen artista plastikoa, bertan bizi eta lan egiten duen margolari eta eskultoregilea. Aita Venezuela-koa eta ama donostiarra dituen artista honek Miami, Dublín, Bilbao, Donostia, Arrasate, Zarautz, Caracas…-en erakutsi ditu bere obrak. Venezuelako Unibertsitatean 1998an Arkitekturan graduatu eta ondoren, eskultura, pintura, grabatua, argizari eta bitxigintzaren fundizio tailer ezberdinek osatu zuten bere ikasketak.\nBalliachek kalean edo naturan aurkitzen dituen materialeekin lan egiten du, metala, egurra, plastikoa, ohiala… Teknika ezberdinak nahasteko duen gaitasun haundiari esker, espresio eremu haundi bat lortzen du. Balliachek sorkuntza paregabeak lortzen ditu, intuizio eta organikoaren artean daudenak. Gaur egun, bere lantoki-tailerra Donostiako Egia auzoan dago eta bertan gogotsu lan egiten du eta baita ere zeramikazko tailerrak ematen ditu.


Ttarttalo argitaletxea - Astrolibros\nEtxe honetako produktu zerrenda: Ttarttalo argitaletxea\nTtarttalo argitaletxea. Gure bildumetan narratiba, gizarte zein historia lanak, sukaldaritza edota haurrentzako liburuak aurki daitezke.\nTtarttalo argitaletxea elkar Fundazioaren baitan dago eta oso arlo ezberdinak jorratzen dituzten liburuak ematen ditu argitara, euskaraz zein gazteleraz. Gure bildumetan narratiba, gizarte zein historia lanak, sukaldaritza edota haurrentzako liburuak aurki daitezke.\nErakutsiz 1 -12 - 119- produktuak\n14,30 € STOCK-EAN\nLiburuaren xehetasunak:Pintto eta musika afrikarra, Magali Le Huche: Pintto eta Bakary zebra Afrikara joan dira, eta altxor handia aurkitu dute han: musika-tresnak! Musikaz betetako bidaia, hantxe egon izan bagina bezala. Irakurtzeko istorio bat eta 16 doinu entzungai. Sakatu ikonoaren gainean, eta entzun musika afrikarra.\n14,70 € STOK-EAN\nLiburu bat.Ikusmira handia duten haurrei zuzendutako liburu interaktibo sinple bezain geniala. Liburuaren lehenengo orrialdean biribil hori bat azaltzen da fondo txuriaren gainean. EDITORIAL: TTARTTALO ESCRITOR: HERVÉ TULLET Libros en Euskera\n8,80 € STOK-EAN\nLiburuaren xehetasunak:Kartoizko liburu jostagarria lo hartu aurretik irakurtzeko eta jolasteko. Liburu honek gabon esateko era goxo ugari biltzen ditu: gabon maitea; gabon nire txita potxoloa, gabon nire papagai preziatua, gabon nire eguzki distiratsua...\n11,70 € STOK-EAN\nLiburuaren xehetasunak:Ilargi bete bat, bi txakurtxo, hiru autobus gorri, lau etxe bitxi... 100 arte zenbatzea erraza eta dibertigarria da liburu zoragarri honekin.Gure Gasteizen liburudendan ere bai.\nLiburuaren xehetasunak:Istorio xelebre honetan, egurrezko hesiaren atzetik azalduko dira animaliak banan-banan. nor baino hitzontziago! Zein ote da txikiena?Handiena izateao ongi dago, baina txikiena askoz ere bereziagoa da, nola ez ba! Liburu honetako animalia guztiek txikiena izan nahi dute. Azkar antzemango dute nork galduko duen , baina nor ote denen...\n12,25 € STOCK-EAN\nLiburuaren xehetasunak:Jaio da Lontxoren anaia txikia. Lontxok uste du jaioberria bere ohe txikian geldituko dela betiko, baina amak anaia hazi egingo dela esaten dio. Lontxo kezkatzen hasiko da: non sartuko dute umea handitzen denean?Lortuko al du Lontxok leku aproposa bere anaiarentzat?\nKoloreak. Libro en euskera.\nKoloreak. Herve Tullet.Ikusmira handia duten haurrei zuzendutako liburu interaktibo sinple bezain geniala. Liburuaren lehenengo orrialdean biribil grisa bat azaltzen da fondo txuriaren gainean. Argitaletxea: Ttarttalo Egilea: Hervé Tullet Libros en Euskera\n11,40 € STOK-EAN\nGauzak aurkitzeko nire lehen liburuak....\nGauzak aurkitzeko nire lehen liburuak.Liburu polit honetan hamaika guaza daude bilatzeko, ikusteko eta jolasteko. Editorial: Ttartalo\nTeo eta bere ingurua izeneko bildumak haurra jostaraztea du helburu, eta aldi berean, haren jakinmina pizten eta haren behaketa-ahalmena et ohiturak garatzen lagundu nahi du. Teo eta bere arreba izeneko istorioak familiara kide berri bat heltzean gu guztiongan azaleratzen diren sentimenduez hitz egiteko aukera ematen digu.Haur jaioberri.\n11,60 € STOK-EAN\nLiburuaren xehetasunak:Ibilgailuen eta animalien formako kartoizko orriak eta xehetasunez betetako irudiak, behatzeko ohitura garatzeko eta hitz berriak ikasteko.Gure Gasteizko liburudendan ere bai.\n12,25 € STOK-EAN\nLiburuaren xehetasunak:Gaueroko kontua da. Lontxo txizaguraz esnatzen da eta gurasoei deitzen die. Aita eta amak, txandaka, ohetik jaiki eta komunera eramaten dute. Eta goizero oso nekatuta egon ohi dira. Lortuko al du Lontxo txikiak komunera bakarrik joatea?Gure Gasteizko liburudendan ere bai.


12 diciembre 20130\nHurrengo ostiralean, abenduak 20, seigarren urtez Olentzero Zabalganara etorriko da, eta berarekin batera Mari Domingi ere bai. Beraz auzokide guztiok hitzordua dugu biei harrera egiteko, eta euren omenez ospatuko den jaialdiaz gozatzeko.\nOlentzerok eta Mari Domingik ziurtatu digute auzora Zabalganako basotik iritsiko direla, horregatik arratsaldeko 18:00etan basoaren sarreran (Mariturriko Bulebarraren 26garren zenbakian) itxarongo diegu eta ondoren kalejiran joango gara auzoan zehar Zabalgana ikastetxeraino. Bertan jaialdia egingo dugu Mari Domingi eta Olentzerorekin batera, dantzak, kantak eta beste hainbat ekintza egongo direlarik beren etorrera ospatzeko. Besteak beste, Armentia eta Zabalganako eskoletako dozenaka haurrak dantzatuko zaizkie gure protagonistei.\nAsamblea vecinal sobre huertos convocada por Zabalortu en el gimnasio del CEP Zabalgana\nBihar, abenduak 13, Txorrosolok aurkeztuko du gabonetako aste kulturala


Emakumea, Replaytekako protagonista | Euskaltel Blog\nEmakumea, Replaytekako protagonista\nImajinatzen duzue zinemaren historia Escarlata O’Hararik edo Leia printzesarik gabe? Gure historia kolektiboaren parte dira, baina emakumeen lana ez da beti hain ezaguna izan zineman. Emakumearen Eguna dela eta, TCMrekin elkarlanean, saio berezi bat prestatu dugu, emakumeek zineman duten garrantzia nabarmentzeko. Women Make Film doan eskura daiteke Replaytekan.\nIgandea, martxoak 8, Emakumearen Nazioarteko Eguna\nDatak badu bere esanahia. 1911ko martxoaren 8an, 140 emakume baino gehiago hil ziren New Yorkeko fabrika batean sute baten ondorioz. Tragedia hura inflexio-puntu bat izan zen bereziki lan-baldintzak eta, oro har, emakumeen eskubideak hobetzeko.\nUrte hartan bertan egin zen lehen aldiz Emakumearen Eguna Alemanian, Austrian, Danimarkan eta Suitzan. Pixkanaka, ospakizuna herrialde gehiagotara zabaldu zen, eta, aldi berean, eskaerak gehitu egin ziren: botoa emateko eskubidea, kargu publikoak betetzeko eskubidea, lan egiteko eskubidea eta lan-diskriminaziorik ez jasateko eskubidea…\nMorea aukeratu zuten protesten sinbolo gisa, XX. mendeko sufragista ingelesek erabiltzen zuten kolorea zelako.\n1975ean, Emakumearen Nazioarteko Urtea izanik, NBEk Emakumearen Nazioarteko Eguna izendatu zuen lehen aldiz martxoaren 8a, baita ospatu ere.\nHau da aurtengo lema: ‘Berdintasunaren belaunaldikoa naiz: emakumeen eskubideen alde dihardut’.\nEmakumeak eta zinema:\nBazenekien historiako lehen fikziozko filma Alice Guy Blaché frantziarrak zuzendu zuela? El hada de los repollos du izena, minutu bat irauten du, eta 1896koa da. Georges Méliès-ek lortu zuen ospea, baina bera izan zen istorio bat kontatzeko irudiak mugimenduan jartzeko gai izan zen lehena, eta zinemako lehen ekoizle ere bihurtu zen. Ehunka film filmatu zituen, eta garai hartan erabat ezinezkoa zirudiena lortu zuen: zinematik bizitzea.\nAlice izan zen gaur egungo industriak eta publikoak txalotzen duten zuzendari-zerrendako lehena. Nazioartean ospea lortu duten izen batzuek —hala nola Sofia Coppola edo Kathryn Bigelow—, zenbait zuzendarik —hala nola Isabel Coixet, Carla Simón, Gracia Querejeta, María Ripoll eta Icíar Bollaín— eta Pilar Mirók berak ere aurkitu dute beren lekua industrian, baina, presentziari eta aintzatespenari dagokionez, alde handia dago oraindik emakumeen eta gizonen artean.\nNork ezagutzen ditu Mirentxu Loyarte, Helena Taberna, Ana Domínguez eta Diana Toucedo galiziarrak, edo Carmen Menéndez asturiarra? Zinemaren mundu zailean beren lekutxoa egiteko egunero borrokatzen diren emakume zuzendarietako batzuk baino ez dira.\nWomen Make Film doan eskura daiteke Replaytekan.\nMartxoan, Euskaltel telebistan, emakume zuzendarien rola nabarmendu nahi dugu, Women Make Film saio bereziarekin.\nWomen Make Film: Una nueva road movie a lo largo de la historia del cine dokumental-serieak zinemaren historia aztertzen du, munduko zuzendari onenetako batzuen begietatik ikusita, emakumeak guztiak. Tilda Swintonek edo Jane Fondak kontatutako errepideko bidaia bat da, eta 13 hamarkadatan 5 kontinenteetan filmatutako mila film-zati baino gehiago eta 14 grabazio-ordu baino gehiago ditu.\nHorretaz gainera, emakumeek zuzendutako 7 film eskaintzen ditu saioak, besteak beste Selma, Una pastelería en Tokio eta Mi vida sin mí.\nGure Women Make Film saio bereziaz gain, hileko telebista-eskaintza ere emakumez betea dago, eta ez edonolakoak, gainera: Crimen e Investigacióneko emakume poliziak; Cómo defender a un asesinoko abokatu gogorra (Viola Davisek interpretatua); Calle 13ko La forense, Jenny Cooper; The Wall-eko detektibe Céline Trudeau, eta Viajarreko Mujeres en lugares remotos-eko emakumeak.\nMartxoa emakumearen hilabetea da Euskaltelen zure telebistan 🙂 Animatzen zara?


Erlatibo aukerak euskaraz. Ikasi eta irakatsi\nLan honetan, bi esparru nagusi jorratuko ditugu. 1. atalean, izen ardatzaren ezkerreko erlatibo arrunt kanonikoak aipatzeaz gain, zabal arituko gara izen ardatzaren eskuin (ere) hedatzen diren erlatibo jokatuez. Eta 2. atalean bereziki aipatuko ditugu euskaraz erlatibatzen zail edo bitxi gertatzen diren egiturak (gizona, zeinaren etxea …, gizona zeinarekin …, gizona zeinarengan… itxurakoak), eta euskaldunok eguneroko hizkeran halakoak arruntago emateko erabili ahal eta ohi ditugun moduez zeinismoaz beste (bereziki izenordain erresuntiboen 1 erabilera). Atal nagusi hauezaz gain, 3. atalean aipatuko ditugu aditz jokatugabe bidezko erlatiboak (izen ardatzaren ezker eta eskuin). 4.a eskainiko diegu ageriko izen ardatzik gabeko erlatibo libreei. Eta 5.ean aipatuko ditugu izenen mendeko diren beste era bateko esaldi izenlagunak.\nLan honek dibulgaziokoa eta didaktikoa nahi luke izan izenen esaldi laguntzaile mota “guztion” inguruan, eztabaida eta frogaketa sakonegietan sartu gabe. Baina jakin bedi honen oinarrian badela ikerketa lan burutsuagorik. Batez ere, De Rijk eta Oihartzabalenak, Euskaltzaindiaren Gramatika Batzordearen 1999ko Perpaus erlatiboak (EGLU-V deituko duguna), Alberdi, Garcia eta Ugartebururenak, eta Hidalgorenak (2002a, 2002b, 2003, 2004a, 2004b).


Haize freskoaren beharra, etorkizuna bermatzeko - - Maxixatzen.eus\nAnaitasuna mendi bazkuna 2020-02-06 10:36\nUrtarrileko Maxixatzen aldizkarirako egindako 'Komunitatien Leixue' artikulua:\nAnaitasuna Mendi Bazkunaren hasierako orria aurki-tzeko 1926. urte ingurura egin behar da jauzi. Azkoitiarrek bazuten mendiarekiko grina, baina ez zuten talde moduan funtzionatzen. Taldea 1949. urte inguruan sortu zen, Anaitasuna futbol taldearen barruan. Frankismoan, mendigoizaleak ideologia ezkertiarrarekin lotzen ziren, eta horiekiko jazarpena handia izan zen. Baimena eskatuta, futbol taldearen barruan sortu zuten taldea, eta horregatik du Anaitasuna izena.\nEgun, taldearen egoera oso bestelakoa da; sei lagunek osatutako batzorde batek zuzentzen du mendi bazkuna, eta hainbat adar kudeatzen dituzte horiek: eskalada, mendiko eskia eta bizikleta. Eskalada eta eski irteerak, mendi irteerak eta Mangaixue proba antolatzen dituzte arduradunek, eta Zazpi Kurutze mendi martxa ere Anaitasuna barruko talde batek antolatzen du; Kakuteko eguna, berriz, batzordeak. Umeen irteerak ere prestatu izan baditu ere, egun ikastetxeetako guraso elkarteen eskumena da. Haurrekin lotuta, Finalistaren Eguna antolatu dute aurten bazkunakoek. Gipuzkoa osoko 800 mendizale inguruk parte hartu zuten han. Pirinioetarako irteerak ere antolatu izan ohi dituzte, baina orain ez dute egiten.\nEgun, berriz, 2020ko Mendi Astea prestatzen dihardu batzordeak. Inolaz ere, erantzun ona duten ekintzak antolatu ditu mendi bazkunak. Egun, 584 lagunek osatzen dute mendi bazkuna, eta hori zenbaki ona da hango kideentzat. Federatutako zein federatu gabeko herritarrak daude klubean, baina guztiak dira bazkide.\nAdierazi dutenez, egun egoera ekonomiko onean dago Anaitasuna mendi bazkuna. Udalak emandako dirulaguntzetatik eta bazkideen kuotetatik finantzatzen da taldea. Dena den, Zazpi Kurutze mendi martxan eta Kakuteko egunean galerak izaten dituztela adierazi dute. Kideen arabera, ordea, horiek ez dira dirua lortzeko egunak izaten, mendizaletasuna sustatzekoak baizik. Horrez gain, gogorarazi dute mendi bazkunaren lokaletik mendi irteerak egiteko behar den materiala har daitekeela, beti ere 20 euroko depositua eginda.\nMendi bazkunaren helburua bat eta bakarra da: herrian mendizaletasuna bizirik eta piztuta mantentzea. Etorkizunari begira daude, ordea. Mendizaleak izanda, kluba herrian eta martxan ikusi nahi dute. Sumatzen dute mendi maratoiek hartu duten sonari esker asko sustatu dela mendizaletasuna, baina arazoa boluntarioen gabezia dagoela diote. Batzordea, halaber, errelebo bila dabil. Ideia berriak eta lanerako gogoa duen jendea nahi du mendi bazkunak; laburbilduz, haize freskoa behar du. Etorkizuna beltza ikusten dute, mendi bazkunaren alde lan egingo duen jendea falta dela ikusten baitute. Duela urte batzuk, bilera handi bat egin zuen mendi bazkunak bere etorkizunari eta antolakuntzari buruz hitz egiteko. Bazkunaren batzordea txandakakoa izatea proposatze hutsak, gainera, mahai gainean jarri zuen mendi bazkunaren ibilbidea amaitzea. Egungo panorama berriz ere lehengora itzultzen ari denaren zantzua hartuta daude Anaitasuna Mendi Bazkunan, eta ez dute hori bizi nahi.


Mundua marrazkian barrena\nMarrazki eta animazio talde erakusketa honen izenburua 50. hamarkadako zientzia-fikzio best-seller ezagun batetatik hartuta dago. Nobelan, pertsonaia xelebre bat etorkizunak ekarriko zuena iragartzen saiatzen zen baina bakarrik zen gai bere burua hutserantz, bere asmamenarekin bakardadean, abiatzen ikusteko. Eremua jokoan egon ezkero, gure arreta joko orokorraren aktore nagusienganantz erakartzea da ardura nagusia. Egunotan teknologia altu eta baxuaren arteko erlazioa pentsatzeko abiapuntu ona.\nErakusketak marrazkiaren medioa darabilten sei artistaren lekurako egindako lan zehatzak aurkezten ditu: Nathalie Djurberg, Charo Garaigorta, Susanne Jirkuff, Javier Peñafiel, Peter Pommerer eta Francesc Ruiz. Egunotako gizarteetako gako batzuk, zehazki, denboratasuna eta ekintza gaitasuna, beste era batean pentsatzeko lengoaia eraikitzeko era oso ezberdin eta pertsonala. Azken finean, sei proiektuak 'denboratik at' eta 'mundutik at' kokatzeko entseguak dira eta, honetara, ikusleak zein artistak beste irizpide batzuk, errealarekin beste erlazio geldo modu batzuk, akzioaren ideiatik urruntzen diren narrazio forma batzuk garatu ahal izateko distantzia irabaziz.\nMarrazkiak era modestuan artistaren horma edo paperaren gaineko interbentzio zuzena berreskuratzea permititzen du eta, aldi berean, ikusleari inguruan duenaz bapateko komentarioa eskaintzeko aukera ematen dio, goizero periodikoetan aurkitzen ditugun komiki tiretan bezala. Artista hauen asmoa, ordea, ez doa arte medio honen aukera teknikoak agortzera. Elementu oso sinpleetatik lengoaia berezi bat garatzea lortzen du, bai horman margoa erabiliz, fotokopien erabilera edo karikatura forma berezi bat.\nSendoki teknologikoak diren beste medio batzuen urruntzea ez da 'erlojua iraultzeko' borondatea, nolabaiteko eskapismo nostalgikoa. Ordea: beraien guztien lanetan marrazkiaren zentralitateak errealitatea ikuspuntu zehatz batetatik deskribatzeko nahiari erantzuten dio. Beste lengoaia teknologiko batzuen parean, marrazkia bezalako 'erresoluzio txikiko' medioek istorioa derrigorrez progresiboa izan behar ez dueneko kontzeptu eredu bat sortzea permititzen digute.\nErakusketarekin batera, James Roberts eta Chus Martínez-en testuekin, rekaldek argitaratutako katalogoa izango da.


AEBetako zientzialariek nikotina-tanta batzuk egiten dituzte erretzeari uzteko | Consumer\nAEBetako zientzialariek nikotina-tanta batzuk egiten dituzte erretzeari uzteko\nTxikleek edo adabakiek baino askoz eragin iraunkorragoa dute.\nAtzo BBCk jakinarazi zuenez, Estatu Batuetako zientzialari-talde batek nikotinazko tanta batzuk egin ditu, eta edariei gehitzen zaizkie erretzeari utzi nahi diotenei laguntzeko. Erretzaileengan oso ohikoa den isla baldintzatuarekin amaitzea izan dute helburu: aldi berean zigarro bat edatea eta piztea.\nTantak hainbat aldiz har daitezke egunean zehar, eta txaplatek edo nikotina-txikleek baino efektu askoz iraunkorragoa eragiten dute. Ipar Carolinako Dukeko Unibertsitateko Eric Westman doktoreak bere lana zertan datzan azaldu zion BBCri: “Sistema honen onena da erretzaileak berak kontrolatzen duela nahi edo behar duen nikotina-kantitatea”. Westman eta haren lagunak babesle baten bila dabiltza orain, guztien eskura jartzeko ideia.'\nefektu gotas-eu zientzialariak


Helduentzako termometroa, kontakturik gabeko aurrealdeko termometro digitala, haurtxoentzako eta helduentzako Fahrenheit irakurketarekin.\nProduktu hau egokia da helduen, haurren eta jaioberrien tenperatura neurtzeko. Helduek termometro infragorria erabiltzea gomendatzen da.\nIndar handiko, urradura handiko eta abarreko baldintzak betetzeaz gain, arropa babeslea desberdina da babes helburu eta babes printzipio desberdinak direla eta. Kotoia, artilea, zeta eta beruna bezalako material naturaletatik hasi, kautxoa, plastikoa, erretxina eta zuntz sintetikoa bezalako material sintetikoetatik hasi eta material funtzional berri eta material konposatu garaikideetara. Iragazkortasunaren aurkako funtzioa, airearen iragazkortasun ona, erresistentzia handia eta presio hidrostatiko handiko erresistentzia ditu.


Eskolako giroa - Ahotsak.eus\nEskolako giroa
Eskolara askotan joaten zen taloa lurreko suan eginda. Lurreko sua nolakoa zen azaltzen du. Eskolara joaten zirenean, Cara al Sol abestu behar izaten zuten. Klasean ikasle gehiegi zeuden. Gerraostean hasi zen eskolan. Fundamentu gutxirekin joan zen eskolara, etxeko arazoengatik.
\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan BRS-009-006 kodeko bideoa nahi duzula aipatzea: ahotsak@ahotsak.eus\nEskolara askotan joaten zen taloa lurreko suan eginda. Lurreko sua nolakoa zen azaltzen du. Eskolara joaten zirenean, Cara al Sol abestu behar izaten zuten. Klasean ikasle gehiegi zeuden. Gerraostean hasi zen eskolan. Fundamentu gutxirekin joan zen eskolara, etxeko arazoengatik.\n- Ni askotan joan nintzen eskolaa taloa neonekin, zortzi-bedeatzi urtetako kontua esaten dizut e? Taloa neonekin, erre, lurreko sue, lurreko sue ez zendun ikusi egingo zuk segur asko, lurreko su baten, hantxe hautsetan pixko bat zikindu ta…\n- Lurrean sua einda?\n- Bai, sue zan bere tximinikin ta bere...\n- Baiño hori etxean.\n- Zuek sukaldean zeukazuen sua lurrean?\n- Bai, lurrekoa bai, ta han taloak erre puska emateko beste jan. Esnea izaten gendun baizik hoixe, esnea bai, ta eskolaa eo ahal zan tokia, bueno… Ba komeria baten ibiltzen […] gu txikitan. Eskola joaten giñenean ere, orduko eskola zan, eskolaa joan ta lehendabiziko 'Cara al Sol' kantatzen. Ta orduko zeak, eta igual berrogeita hamar ume igual o berrogei o, dena batera eskola…\n- Neska ta mutil denak batera?\n- Neska-mutil ez gendun eskolik. Ikasi gendun pixke, bueno...\n- Klaro, ze zu eskolan hasiko ziñan gerraostean, ezta?\n- Bai ba, bai ba, bai ba. Sei urte baiño leheno iñor ez zan joaten gaiñea, geo, geo hasi zan. Ta geo aitte hil eta geratu giñan iñorre gabe eta ezerre gabe, fulamenturik gabe, ta hortxe…\n- Eskolara gutxi.\n- Gu eskolaa oso gutxi, eskolaa gutxi, esaten diet oain, hodi esaten diet nik semei ta “zuek, zuek bezela eskolaa izan banu nik modua joateko abogadu izango nindduen”. Matematikatan dana oso aisa aitzen nintzen, bai, bai.\n7 urte bete arteko bizitza\nDominikala, Izurtzakoa eta maristen eskolak\nKontxi: Bernagoitiko eskolan maistra frankista baina abadeak dotrina euskeraz


Egun bertan, Gasteizko (Araba) Artium arte museoko langileek mobilizazioa egin dute murrizketak salatzeko. Izan ere, azaldu dutenez, esleipen berrien aurrekontua %20 txikitu da 2018. urtetik, eta horrek lanpostu zenbaiten desagerpena ekar lezake, lan-baldintzen okertzearekin batera. Museoko bisitarien arreta zerbitzua litzateke kaltetuena. Bertan, 16 langile ari dira soldatapean lanean.\nArtium museoko aurrekontu murrizketak museoak kontratatu dituen zerbitzu orduetan du eragina. Aurten, 10.218 orduko zerbitzua hitzartu du museoak enpresarekin, hots, 2018. urtean adostutako esleipen prozesuan baino 2.678 gutxiago. Horri lan-orduaren prezio jaitsiera ere gehitu behar zaio, pixkanaka ematen ari dena.\nEsleipen prozesu berri horren deuseztapena aldarrikatzen dute langileek; museoko zuzendariak, baina, muzin egin dio eskakizunari, gezurtatuz aurrekontua jaitsi egin dela eta horrek lanpostuen desagerpena dakarrela.\nMuseoak adierazi du alde desberdinekin biltzeko asmoa duela laster. Momentuz, langileek mobilizatzen segituko dutela iragarri dute, egoera argitu artean. Datorren egunetan adostu beharko dute grebari ekingo dioten edo ez.


Tren proiektu horren ondorio larri bat Irun-Zarautz eremuan bizi ez diren gipuzkoarrek pairatuko dute, nahiz gipuzkoar guztiek bezala zergak berdin ordaintzen dituzten. Izan ere, Gipuzkoak duen maila ekonomikoak eskatzen duen garraio sistema publikoa azpigaratuta dagoela esan dezakegu eta daukagun sistema hori, batik bat pribatua, autoz eta ordaindutako errepidez burutzen da. Ondorioz, hiri nagusia garatzea ekarriko du eta gainontzeko herri txiki eta ertainak azpi-garatzeko bidean sartzea, Frantziako Estatuan gertatzen ari den moduan.\nBestalde, Hendaiatik Donostiara iristeko, bide oztopo neketsuak jasan beharko dira, trenbidea bikoiztua ez dagoelako. Berdin Zarautzera doazen trenak. Baina, Donostia inguruan tren horiek arin mugituko dira, ez ordea hiriburutik at, mantso eta disfuntzioz beteta aurkituko baitira. Eta nola lotuko da Hondarribia bere aireportuarekin?\nMarxek idatzi zuen kapitalismoaren joera enpresak zentralizatzea eta kontzentratzea izango zela. Prozesu hori areagotu da neoliberalismoaren garai hauetan, hiritarren arteko arrakala handitzeaz gain, lurraldeen artekoa ere bide bera eramaten ari baita. Historiak hau frogatutzat ematen du eta gure artean ez da bakarrik Madrilen kontzentrazio eta zentralizazio hori ematen ari, Euskal Herrian ere antzeko prozesua egikaritzen ari delako.\nMetroaren inbertsio erraldoien ondorioz, Gipuzkoa hiru eremutan banatuta geratuko da, herrialde txikia izan arren: Irundik Lasartera doan eremua, metropoli txiki bat bilakatuko da; Tolosaldeak eta Goierrik osatzen duten korridorea, non garraio publikoa asko hobetzeko baitago; eta lurraldeko erdigunea (Azpeitia), eta Debabarrena eta Debagoiena\nIzan ere, horrelako zerbait gerta daiteke Gipuzkoan. Begi-bistakoa da Donostia ez dela ari hurbiltzen Eibar, Arrasate, Azpeitia, Oñati eta beste herri txiki eta ertainetara. Adibidez, Oñati, Antzuola edo Aretxabaletara joan nahi duen errenteriar batek gorriak ikusi behar ditu denbora laburrean iritsi gura badu, azkenean, autoa eta autopista pribatua erabiliko baititu, bidaia horretan garraio publikoan 2-3 ordu ez baditu eman nahi. Halaber, norbanakoek, unibertsitarioek adibidez, pertsona bezala garatzeko aukera murritzagoak izango dituzte; berdin lanera joateko edo beraien produktuak hiriburura ekartzeko, nahiz pentsarazten diguten ondo komunikatuta daudela, baina hori faltsua da, norbanakoak bere kasara ordainduta mugi baitaitezke: autopistako erabiltzaileak lekuko.\nBeraz, metroaren inbertsio erraldoien ondorioz, Gipuzkoa hiru eremutan banatuta geratuko da, herrialde txikia izan arren: Irundik Lasartera doan eremua, metropoli txiki bat bilakatuko da; Tolosaldeak eta Goierrik osatzen duten korridorea, non garraio publikoa asko hobetzeko baitago; eta lurraldeko erdigunea (Azpeitia), eta Debabarrena eta Debagoiena. Izan ere, jarduera ekonomiko, hezkuntzako, ikerketa zentro, unibertsitate publiko eta osasun zentro nagusienak lehen eremu horretan oraindik gehiago zentralizatu eta kontzentratuko dira eta, besteei, atzeratzeko arriskua handituko zaie, neurriak ez badira hartzen. Haatik, gipuzkoarron kohesioa ahulduko da, are gehiago AHT abian jarrita.\nSinestarazi digute EAJ kudeatzaile ezin hobea dela, baina gardenki ikusi dugu lehen metroa proiektu faraoniko zena, urte pare bat beranduago proiektu estrategiko bilakatu duela. Beraz, alderdi horrek Madrilen jokatu duen mus partidan erratu den bezala, Donostialdeko metroan ere berdin jazoko zaiolakoan nago.


Lurraldeko kultura-eragileakaz alkarlanean, Bizkaiko talentua munduan bultzatzen - bizkaie.biz\nBizkaie! 2021-06-21 08:00 Kulturea\nPrintze Urdina erakusketea bagilaren 17tik garagarrilaren 23ra arte egongo da Lisboan.\nBizkaiko Foru Aldundia Bilboko Aldama Fabre galeriagaz alkarlanean dabil atzerriko galeriakaz hartu-emonak estutu eta sinergiak sortzeko eta dagoeneko proiektu bat sortu da Portugalgo, Lisboako Nave https://www.galerianave.com/ galeriagaz. Ekimen hau BFAk sustatutako Basque Corner proiektuaren barruan dago, Aldama Fabre galeriak proponiduta eta lehen mugarria New Yorkeko Manhattanen Helena Goñiren obrearen erakusketea egitea izan zan. Portugalgo uriburuan egindako egonaldian Euskera, Kultura eta Kirol diputaduak eta Kultura zuzendariak lan-bilerak egin ditue Lisboako kultur arloko ordezkariakaz, loturak sortzeko, hartu-emonak sendotzeko eta sinergia barriak ezartzeko, Bizkaiko kultur sarearen nazinoartekotzea indartu ahal izateko.\nLorea Bilbao Ibarra, Euskera, Kultura eta Kirol diputadua eta Begoña de Ibarra Zuazo, Kultura zuzendari nagusia, lurraldeko kultur sarearen nazinoartekotzea indartzeko asmoz Lisboara joan dan Bizkaiko artisten eta kultur eragileen ordezkaritzea lagundu dabe; ordezkaritza honek Nave galerian egindako Ignacio Goitia eta Eduardo Sourrouilleren Printze Urdina-Principe Azul erakusketearen inaugurazinoan parte hartu dau. Erakusketea Aldama Fabre galeria bilbotarrak egindako proposamen baten emoitzea da, Basque Corner, hain zuzen be; helburua da euskal artistei atzerrian ikusgarritasuna emotea eta beste herrialde batzuetako artista eta eragile kulturalakaz sinergiak sortzea. Esangura horretan, pandemiaren aurretik be Foru Aldundiak New York bisitau eban ekimen hau ardatz hartuta, orduko haretan Helena Goñik Manhattanen egindako lanari zabalkundea emonez eta ondoren, besteak beste, ISPA (International Society of Performing Arts) biltzarrean parte hartuz Fair Saturday-ren eskutik.\nAzken proiektu hori eta FIG lako beste batzuk izan dira foru-erakundeko ordezkariek Lisboako Udaleko zein Lisboako kultura-esparruko ordezkariakaz izandako alkarrizketetan landutako gai batzuk. Rui Silvestre Joana Vasconcelos estudioko zuzendariagaz eta Rui Pinero Arte Eder Soziedade Nazionaleko zuzendariagaz batu dira, hareen proiektuak ezagutu, eretxiak trukatu eta FIGegaz eta Bizkaiagaz lankidetza-bideak aztertzeko. Era berean, arte-galerien arteko lankidetzea sendotzeak arte-esperientziak trukatzeko edo Fair Saturday moduko proiektuen bilakaerak protagonismoa hartu dabe Mercedes Cerón galerista portugaldarragaz, Arte Arkitektura eta Teknikaren Maat Museoko ordezkariakaz, udal-korporazinoko kideakaz eta Lisboako kultura-esparruko kideakaz izandako topaketetan.\nPrintze Urdina-Príncipe Azul erakusketa bagilaren 17tik garagarrilaren 23ra arte egongo da Lisboan\nErakusketea Ignacio Goitia eta Eduardo Sourrouille euskal artisten arteko adiskidetasunetik sortutako sormenaren kantua da. Lehen aldiz erakusten da euren sorkuntza artistikoaren etapatako lanen aukeraketea. 1988ko lehen egun haretatik, biak Euskal Herriko Arte Eder fakultadean ikasten hasi eta alkar ezagutu ebenetik hogeita hamar urte baino gehiago igaro dira Lisboako Nave galerian egindako erakusketa honetara arte. Hogeita hamar urteotan ikaskide izatetik lagun izatera igaro ziran, lagun izatetik lagun on izatera, lagun on izatetik maitale izatera, maitale izatetik maitale-ohi izatera eta maitale-ohi izatetik baldintza bako lagun izatera. Eta baldintza bako adiskidetasunetik eta adiskidetasunaren gorespen horretatik sortu zan erakusketa berezi honen idea. 2020ko garagarrilean Ignaciok moto-istripu bildurgarria izan eban eta hainbat aste emon zituan errehabilitazinoan euskal kostaldeko ospital batean. Bertan, Eduardok ia egunero bisitetan eban.\nEzustean, Eugenia Grifero Bilboko Aldama Fabre galeriako zuzendaria eta FIG Bilboko Nazinoarteko Proiektuetako zuzendaria hurreratu jaken bisitan. Eduardok hanka bat eta beso bat apurtuta derrigorrez errubera-aulkian egon behar eban laguna samurtasunez jagoten ebala ikusita, erakusketa maitagarri hau proponidu eutson, gure mugetatik kanpo euskal artisten ikusgarritasuna sustatzeko proiektuaren lehen pausua.\nIgnacio Goitiaren pintura-lanak eraikin historiko handiak islatzen ditu, zeozelan mundu baten oinarri legez ezarritako boterakaz zerikusia dabenak; mundu horretan errespetua nagusitzen da eta askatasun personala, gizabanakoaren hautu librea, giza-duintasuna, adimenaren edegierea edo inbidia eta aurreretxi faltea lako balioak goraipatzen dira. Euren eszenatoki handietan bizi diran gizabanakoen nahasketa berezian beste sasoi batzuetan zentsurautakoak izan ziran personaia eta egoera anitzez osotutako gizarte pluralari buruzko gogoetea egiten dau, gaur egun be oraindino zentsurau egiten diranak gure gizarteko zenbait lekutan edo sektoretan.\nBeste alde batetik, Eduardo Sourrouillek, bere erretratu eta bideo sorkuntzako lanaren bidez, norberaren nortasunaren eta beste errealidade batzuen arteko burrukea erakusten dau; Sourrouilleren ustez, "lagun hurkoagaz eta geure buruagaz ditugun hartu-emonen lotura eta motorra" adierazoten dauen maitasuna da'.\nSourrouillek bere estilo propioa topau dau, adierazoteko baliabide ezbardinak erabiliz; haren erretratu eta bideoetan beti dago lotura bat bere eta beste batzuen existentziaren artean: objektuak, lagunak, senideak edo animaliak.\nErakusketa honetan kasu baten baino gehiagotan gertatzen da Eduardo Ignacioren obran eta alderantziz agertzea, batzuetan euren imaginarioagaz bat egiten daben personaia huts bezela eta beste une batzuetan sorkuntza artistikotik harago dagoan euren adiskidetasun hori islatuz.


Poparen erregina izan zitekeen. Jennifer Batten da eta mundu osoan “Michael Jacksonen gitarrajolea” ezizenarekin ezagutzen dute, nahiz eta bakarkako ibilbide oparo eta arrakastatsua duen, Salan erakutsiko duen legez. Sei sokak behar bezala menderatzen dituen aldetik, metodo propioa du eta bere musikak norabide zuzena darama. Soinuzko epikari behar bezalako omenaldia. Eklektikotasunari begiratzen dioten abestiak, soinu disdiratsuak. Jennifer Batten da, begiratzen den tokitik begiratuta.\nArtista beteranoak hainbat taldetan jo zuen eta hamaika estilo jorratu zituen, taberna txikietan kontzertuak emanez. Baina 1987an 100 laguneko zerrenda baterako aukeratu zuten, Michael Jacksonen taldean aritzeko. Talde horretan urteterdiko bira egi zuen, ‘Bad’ lana aurkezten, bai eta hurrengo urteetan ‘Dangerous’ biran, 1992an, eta 1997ko ‘HIStory’ biran ere. Jacksonen taldean argi zeukan bere zeregina. Berak esaten zuen bezala “makina handi horretako tresna txiki bat baino ez naiz baina norbaitek Michael Jacksoni asko zor badio, norbait hori ni naiz, bere parean jartzen den musikari bakarra naizelako, argi-fokoen erdian agertzen den musikari bakarra”.\n52 urteko artistak bakarka hiru lan argitaratu ditu orain arte: ‘Above, below and beyond’ (1992), ‘Jennifer Batten’s tribal rage: Momentum’ (1997) eta ‘Whatever’ (2007). Zuzenean aurkeztuko ditu gainezka egon litekeen Salan. Mundu osoan emakumezko gitarra jotzaile ezagunenetakoa da eta itxura aparta duen bolo batean jakingo dugu zergaitik.\nData: 2014ko maiatzaren 18a


Giltzurrunetako arazoak txakurrengan? Ezagutu zergatiak | Munduko Txakurrak\nTxakurren giltzurrunetako arazoak hainbat arrazoirengatik gertatzen dira, beraz, garrantzitsua da hori argi izatea giltzurrunak funtsezkoak dira gorputzean eta da eragiketaren edozein arazo ondorio larriak izan ditzakeela. Giltzurrunetako hutsegitea edo giltzurrunetako hutsegitea zoritxarrez patologia arrunta da, eta ez da maskotari eragiten dion bakarra.\n1 Giltzurrunetako gaixotasunak txakurrengan\n1.1 Giltzurrunetako harriak txakurrengan\n1.2 Pielonefritis txakurrengan\n1.3 Nefritis eta nefrosia txakurrengan\n1.4 Giltzurrunetako porrota txakurrengan\n2 Txakurren giltzurrunetako gutxiegitasuna sendatu al daiteke?\n3 Giltzurrunetako arazoak dituzten txakurrentzako janaria\n4 Txakur bat giltzurrun bakarrarekin bizi al daiteke?\n5 Azterketak eta Tratamenduak\nGiltzurrunetako gaixotasunak txakurrengan\nGiltzurrunek, hondakinak gorputza arazteaz gain, oso paper garrantzitsua betetzen dute fluidoak eta elektrolitoak orekatzeko orduan. Horregatik, maskotetan giltzurrunetako edozein arazok gorputz osoan islatzen du. Lehen sintomak gernu sistema den guztiari lotuta egongo dira eta giltzurruna kaltetuta badago, ondorioak atzeraezinak dira.\nHori dela eta, onena izatea informazio zabala eta txakurren giltzurrunetako gaixotasunen zerrenda osoa eta alarma seinaleak diren eta albaitariarengana premiazko bisita behar duten sintomak eta giltzurruna kaltetzen duten txakurrarengan gerta daitezkeen baldintzen artean daude:\nTxakurren harriak tamaina desberdinetako harriak dira, mineralak metatzean sortzen direnak. Jakina, horrek dietan eragina du, pH-a eta maskotak kontsumitzen duen ur kopurua. Giltzurrunetako harriek mina eta gernu egiteko zailtasunak eragiten dituzte, inkontinentzia, odola gernuan, granitoen presentzia etab.\nPosible da behatzea harri bat kanporatzea hori gertatzen denean, maskota albaitaritza klinikara eraman behar dela, azterketa egokiak egitera, haren sorreraren zergatia ezagutzeko. Azkar aurrera egin ezean, giltzurruneko hutsegiteak edo zulaketak eragindakoa izan daiteke.\nHarriak kaltzioz, estruvitaz, azido urikoz eta abarrez osatuta egon daitezke. Osatzen duen materialaren arabera, tratamendua izango da. Larriagoak ez diren kasuetan, dieta eta botiken doikuntza batzuk nahikoak dira. Bestalde, egoera zailtzen bada, ebakuntza egin beharko da.\nPielonefritisa txakurrengan ureteri eragiten dion bakterioek sortutako giltzurrunetako infekzioa da. Gaixotasun hori giltzurrunetan eragiteko adina urrundu duten maskuriko infekzioetatik sortzen da. Gehiegi jaiotzetiko akatsek sor dezakete egoera eta gaixotasuna agudo edo kronikoki ager daiteke.\nAkutua bada, sintomak sukarra, anorexia, botaka eta mina izan daitezke bizkarrean eta pixa egitean. The maskota hanka zurrunekin eta gorputz koskorrarekin koka daiteke. Pielonefritis akutoa pielonefritis akutua izan ondoren sor daiteke. Kasu honetan, seinaleak anorexia, pisua galtzea, gernu kantitate handiagoa ezabatzea eta ur sarrerarekin handitzea izango dira.\nNefritis eta nefrosia txakurrengan\nNefritisa lotutako hantura da hepatitisa, ehrlichiosis, pancreatitis eta borreliosis. Hala ere, nefrosia drogen intoxikazioaren ondorioz sortutako endekapenezko aldaketen ondorioz gertatzen da. Bi egoeretan, txakurrek sindrome nefrotikoa aurkezten dute, edema, ascita eta pleurako isuria izanik. Nefitisa modu positiboan tratatu daiteke azkar jokatzen baduzu eta sortu duen arrazoia zehaztu eta erasotzen baduzu.\nGiltzurrunetako porrota txakurrengan\nGiltzurrunetako gaixotasun hau ohikoa da eta hondakinak gorputzetik kentzeko ezintasuna du ezaugarri. Forma akutuan edo kronikoan aurkez daiteke eta batez ere adineko maskotak erasotzen ditu. Obstrukzioa, maskuri haustura, shocka, bihotz gutxiegitasuna, intoxikazioak, etab.\nGaixotasun honek ez du sintomarik ia itzulezina izan arte. Hobe da kreatininaren proba maiz egitea, hori litzateke hori goiz detektatzeko modu bakarra. Albaitariak garaiz detektatuko du dieta zehatz bat diseinatu, sintomaren aurkako ura eta botikak oso ondo hartu behar dituzu. Gainera, oso garrantzitsua da maskota behatzea.\nTxakurren giltzurrunetako gutxiegitasuna sendatu al daiteke?\nTxakurren giltzurrunetako porrotak betiko kalteak dakartza. Kaltetutakoa giltzurrun bakarra bada, organismoak gainerako giltzurrunarekin desoreka konpentsa dezake maskotaren konplikazioak irudikatu gabe. Bestela, txakurraren osasuna eta bizi-kalitatea zainketaren araberakoak izango dira eta albaitaritza tratamenduak.\nGiltzurrunetako arazoak dituzten txakurrentzako janaria\nEz dago giltzurrunetako arazoak dituzten txakurrentzako janari espezifikoa duten markak. Jakina, gatz gutxiko jarioz osatuta dago, giltzurrunetan lan handia egin behar ez duten osagaiekin. Gainera, fosforo kopurua kontrolatu behar da, txakurrek handia izaten baitute. Horri maskota ondo hidratatuta edukitzea beharrezkoa dela gehitzen zaio.\nTxakur bat giltzurrun bakarrarekin bizi al daiteke?\nBeharrezkoa bada eta gaixotasuna giltzurruna kirurgikoki kentzeko adina aurreratuta badago, maskotak bizitza lasaia izan dezake funtzionatzen duen organo bakarrarekin. Noski albaitaritza arreta handiagoa beharko du, dieta eta botikak profesionalaren iritziaren arabera.\nAzterketak eta Tratamenduak\nTxakur osasuntsu batek eguneko kilogramo bakoitzeko 50 ml ur edaten ditu gutxi gorabehera. Balio horrek eguneko kilo bakoitzeko 100 ml ur gainditzen duenean, arazoren bat egongo da. Hiruko arau honekin lotuta, digestio-nahaste arruntak edo gernu-sintomak ager daitezke.\nZure albaitariak odol analisia egingo du eta bereziki egiaztatu odoleko urearen maila (uremia) eta odoleko kreatinina maila (kreatinina). Bi markatzaile hauek giltzurrunetako gutxiegitasunaren larritasuna ebaluatzeko aukera ematen digute eta hau da, giltzurrunetako gutxiegitasuna duen txakur batek gernu oso diluitua izango duela eta gernu dentsitatearen balioa baxua izango dela.\nGernuaren proteina, odola, azukrea eta gernuko beste elementu anormalak hautematen dituen gernu-banda. To mikroskopioan behatutako gernu sedimentua Txakurren bakterioek giltzurrunetako hutsegitearen arrazoia aurkitzea, gernu-kristalak, immunitate-zelulak, gernu-aparatuko zelulak ...\nSabeleko ultrasoinuak edo X izpiak ere egin daitezke. giltzurrunetako kalteak edo gernu-traktuko eragozpenak txakurren giltzurrunetako porrota izan daitezkeen ikusteko. Azkenean, giltzurrunetako biopsia egin daiteke giltzurrunaren osasuna behatzeko eta sortzetiko malformazioaren kasuan, adibidez, edo sendabidearen pronostikoaren kasuan kausaren ideia zehatza emateko.\nArtikuluaren bide osoa: Txakurren mundua » Txakur orokorrak » Gaixotasun » Giltzurrunetako arazoak txakurrengan


Juanjo Sanmiguel iruzkina immigrazioa | Marrak, hesiak, pasabideak...\nMelillako hesia. Argazkia: Efe\nCeuta edo Melillako alanbre hesia gainditzen duten etorkinek lurrari muzin egiten diote paradisura iritsi balira legez. Lampedusara Italiako itsas Armadaren ontzietan iristen direnek, aldiz, poliziak besarkatzen dituzte, hauek horretarako aukera ematen badiete. Greziako kostara bizirik heltzen direnek, ostera, jainko ezkutuei eskerrak ematen dizkiete itsaso zail haietan ito ez direlako. Ez dakigu zer dakiten edo zer espero duten, badakigu zer nahi ez duten, atzean utzi dutena. Baina, aurrera begira, gehienek zailtasun handiak izango dituzte paperak eta lan baimenak lortzeko. Hori eskuratuz gero, lan gogorrenak, beste inork nahi ez dituenak, egin beharko dituzte, eta jasoko dituzten soldatak txikienak izango dira.\nLurrez eta itsasoz baldintza gogorrenetan ailegatu diren hauek, agian, ez dute jakingo Europako herrialde batzuetatik europarrak bota nahi dituztela lana ez badute. Herbeheretan Geert Wilders onarpen handia duen politikoak esan du marokoar gehiago ez dutela nahi, eta zer esanik ez beltzei buruz. Frantzian izugarrizko gorakada izan duen alderdi batek kanpotarrei seguritate soziala eta edozein zerbitzu publiko debekatzeko eskaria egin duela. Jakingo balute ez litzateke ezer aldatuko, utzi dutena gehienetan azkena delako, okerrena.\nEtorkinei beldurra, inbasioaren mamua, datorkigunagatik kezka... lurrez eta itsasoz sartzen diren etorkin horien irudiek eragiten dituzte, baina etorkin horiek ez dira %5era iristen, gehienak abioiez etortzen dira, edo trenez, edo itsasoz, baina hondoratzeko arriskurik ez duten ontzietan. Baina Europar Batasunak ez daki zer egin orain dela urte batzuk benetako uholdea izan zenarekin eta orain apurka-apurka berrindartzen ari den mugimendu honi aurre egiteko.\nEuropako gizartea zahartzen ari da, gero eta haur gutxiago dago, eta etorkinak ezinbestekoak izango omen dira etorkizuna ziurtatzeko; baina itxuraz inork ez daki zer egin. Bruselan Europar Batasunaren eta Afrikako gobernuburuen arteko batzarrean betiko leloak, betiko topikoak, entzun genituen: inmigrazio ilegalari aurre egin behar zaiola, mafien kontrako borroka indartu beharra dagoela, mugetako kontrola estutu... Aipatu zutenez, ihesi datozenei han bertan, euren jaioterrietan, lagundu behar zaie alde egiteko beharrik izan ez dezaten, ohartu gabeitxuraz ,orain arteko laguntzak beti urriegiak izan direla eta krisiaren ondorioz miserableak bihurtu direla. Agintariek eta kezka, eta zalantza artean gabiltzanok, agian, galdera batzuei erantzun beharko genieke: mugak behar ditugu ala ez? Mugak behar baditugu zein da galbahea? Nola galaraziko diegu batzuei hemen sartzea? Zeintzuk dira tresnak? Zer egin behar du poliziak batenbati sarrera debekatu behar badio? Mugarik gabe eutsiko al genioke egungo gizarteari? Prest al gaude datorrena datorrela, iristen direnak iristen direla ateak zabalik uzteko?\nEuropan kezkak eta beldurrak jarrera eta joera beltzenak astindu dituzte. Eskuin muturreko mugimenduek ohiko erantzuna eman dute: "gora gu eta gutarrak eta besteak kanpora", eta itxuraz aldarri honek arrakasta handia du, gero eta gehiago baitira. Mugimendu hauek erein duten hazia sendotu eta zabaldu egin da, baina, itxuraz, eskuin muturrari aurre egiteko era egokiena beraien mezuak eta beraien jarrerak hartzea da. Europar Batasuneko Parlamenturako hauteskundeen atarian, gero eta nabarmenagoa da hori, jarrera gogorrek ematen omen dituzte botoak. Demagogiak hondamendia dakar, baina itsu jokatzeak ezagutzen dugun Europaren amaiera ekar lezake. Aukera ez da erraza, baina lehenbailehen erabaki behar dugu marrak, hesiak ala pasabideak nahi ditugun.


MICROSOFTekin batera, Smart City Expon parte hartu dugu, hirietarako nazioarteko ekitaldi nagusian | Tecnalia\nZeharkako eskaintza bat aurkeztera goaz: eraikin, hiri eta azpiegituren biki digitalak eta mugikortasun-soluzioak.\nGure zentroa Smart City Expo azokara joan zen, zeharkako eskaintza batekin: eraikin, hiri eta azpiegituren biki digitalak eta hirira bideratutako mugikortasun-soluzioak. Hala, hiriak eta lurraldeak modu positiboan eraldatzen eta garatzen laguntzen dugu, hiri adimendunaren alde egiten duten eta inpaktu handiko teknologia aurreratuak erabiltzen dituzten hiri-soluzio batzuk baliatuz.\nAzokan jende askok parte hartu zuen. Bisitari asko izan ziren gure standean, eta gure jarduerari buruzko kontsulta zehatzak egin zizkiguten.\nSmart City Expo World Congress (SCEWC) biltzarra Bartzelonan egiten da 2011tik; hirientzat, nazioarteko ekitaldi nagusia da. Hirientzat eta herritarrentzat etorkizun hobea sortzera bideratuta dago, eta, horretarako, gizarte-berrikuntza sustatzen du, elkarteak sortzeko aukera ematen du eta merkataritza-aukerak identifikatzen ditu.\nKontuan hartuta biztanleen % 55 hiriguneetan bizi dela eta mundu osoko ehunka erakundek adierazpenak egin dituztela klima-larrialdiari buruz, hiriek ireki behar lukete bidea hainbat dimentsiotan dauden desberdintasunen arrakala itxiz, naturaren balioa aprobetxatzeko eta berotegi-efektuko gasik gabeko etorkizun bat sustatzeko.\nEgiten duguna gara, eta hala dira hiriak ere. Hiriak eraikitzen ditugu, baina hiriek ere eraikitzen gaituzte gu.


Ecenarro eta Destruhaut parez pare Hendaian | Pays Basque | KAZETA\nEcenarro eta Destruhaut parez pare Hendaian\nHendaiako hauteskundeen bigarren itzulia buruz-buru jokatuko den arren, Kotte Ecenarrok ez du bakarrik parte hartuko ekainaren 28ko partidan. Auzapezak aliantza bat lortu du Laetitia Navarron abertzalearekin eta Laurent Tariol komunistarekin.\nIurre BIDEGAIN|10/06/2020|0 commentaires Mis à jour à:\nEzkerretik hasita, Kotte Ecenarro, Laetitia Navarron, Anaiz Aguirre kazetaria, Pascal Destruhaut eta Laurent Tariol. © Guillaume Fauveau\nBigarren itzulirako aurreikusiriko hipotesi nagusia gailendu da Hendaian eta Pascal Destruhaut eta Kotte Ecenarro lehiatuko dira herriko bozen bigarren itzulian. Eskuratutako bozen %41,1ari esker, martxoaren 15ean lehen lekuan geratu zen Kotte Ecenarro auzapeza zerrenda abertzalea eta komunistaren sostenguarekin aurkeztuko da ekainaren 28an iraganen den hitzordura.\nKoronabirusaren krisiak eragindako itxialdia bukatu bezain laster Ecenarro bere aurkariekin harremanetan sartu zen. Denekin, salbu bigarren gelditu zen Destruhautekin. Aukera hori ez duela aurreikusi argi utzi du Ecenarrok. Bere iritziz, nahiz eta Destruhaut zerrendaburu den, bere listan dagoen Battitt Sallaberry izanen litzateke auzapez Destruhautek irabaziko balu. Bere ustez, azken honek denbora gutxi du gidatzen duen enpresa dela eta. "Ez du denborarik izanen auzapezaren funtzioa betetzeko eta hortaz, ez dut nahi", erantsi du.\nBadira sei urte abertzaleekin hitzartutako aliantza berrituko dute Kotte Ecenarro eta Laetitia Navarron zerrendaburuek. "Programa bakar baten inguruan elkartzea lortu dugu. Ezkerreko indarrak elkartuak izanen dira bigarren itzuliari aurre egiteko. Satisfagarria da", aitortu du Ecenarrok.\nLehen itzulian bozen %18,3 lortu duen Hendaia Biltzen taldeak "akordio programatikoa" lortu du. Navarronen hitzetan, "Gai zehatzak eta guretzat garrantzitsuak diren horien alde aitzinatzeko borondatea sentitu dugu Ecenarroren partetik". Orotara zerrenda abertzaleak sei edo zazpi hautetsi izango ditu Ecenarrok irabaziko balu. Zenbaki zehatza eskuratutako bozen araberakoa izanen da. "Bi hautetsi axuantak izanen dira eta beste bi ordezkariak. Gainera, bi postu lortu ditugu Euskal Elkargoa eta beste bat Hego Lapurdiko lurralde poloan".\nLaurent Tariol zerrendaburu komunistari dagokionez, lehen itzulian bozen %7,82 lortu zuen. Horrek erran nahi du bakarrik ezin zitekeela aurkeztu bigarren itzulira. Baina azkenean, badira sei urte egin ez bezala, akordio bat lortu du Ecenarrorekin. Gaur egungo auzapezaren zerrendan bi hautagai presente izanen dira. "Bi hautagaiek ordezkaritza bana izanen dute, batak zerbitzu publikoetan eta besteak prekarietatearen kontrako arloan", azaldu du Tariolek. Horietariko batek Euskal Elkargoan ere bere eserlekua lor lezake.\nHoriek horrela, lehen itzulian bozen %32.71 lortu zuen Pascal Destruhautek bakarrik aurre egin beharko dio bigarren itzuliari. Laetitia Navarronek Ecenarrorekin aliantza eginen duela esan zion eta horretaz damutzen dela aitortu du Destruhautek. "Programa eta proposatutako eserleku kopuruak kontuan hartuz, iruditzen zait Navarronen zerrendari proposatu izan zaion akordioa ona zela denontzat". Komunistekin negoziaketak ez dira hain urrun heldu. "Zerrendaburuak azaldu zidan bere taldeak ez gintuela ikusi nahi bigarren itzuliaz eztabaidatzeko gutaz oso urrun daudelako", dio.\nOrotara, lehen itzulian, 5.254 bozkatzailek ez zuten bere iritzia adierazi Hendaian. Zalantzarik gabe, abstenitu ziren bozkatzaile horien beharra izan beharko du Destruhautek garaipena lortzeko eta berriz ere oposizioan ez gelditzeko. Zalantza hori argituko da ekainaren 28an.


KAFFEREP Mugurdiz betetako gailetak - IKEA\nKAFFEREP Mugurdiz betetako gailetak\nSuediako tradizio kutunetako bat fika da; hau da, lagunartean kafea eta galletak hartzea. KAFFEREP serieko gozoekin, tradizioa partekatu nahi dugu, pertsona gehiagok disfruta dezaten fika momentu gogoangarriez.\nMugurdiz betetako gurinezko gaileta gozoak.Zerbitzatzeko prest daude, eta aproposak dira kafea hartzeko tarterako.Gorde toki lehor batean, giro-tenperaturan.Ireki ondoren, gorde ontzi hermetiko batean, giro-tenperaturan.\nPisu garbia: 160 g\nMugurdiz betetako gailetakArtikulu kopurua803.855.55\nHartu al duzu inoiz kikara bat kafe eta gozoki bat berarekin joateko? Orduan, jakin gabe, Suediako tradizio maitatuenetako bat esperimentatu duzu: fika. Suedian mundu guztiak fika duela esatea ez da gehiegizkoa. Baina jendea gehiago eta lanpetuago bihurtzen den heinean, etxeko fika jada ez da araua. Lanaren, familiaren eta denbora-pasen artean, aukera errazagoa behar da. Hemen sartzen da jokoan KAFFEREP telesaila.


m30greba | Turrune!\nArtxiboa laburpen hitzeka: m30greba\n2013/05/30 · 7:44 pm\nGaur burrukatzen ez dabenak, bixar nearrik ez etxi!\nGaur, greba orokorra euki dou Ondarrun, murrizketan kontra, geure eskubidik eta beste eredu ekonomiko bat aldarrikatzeko.\nHerri barru hildde egon da: tabernak (aipatzeku de Batzokixe itxi ein dabela), dendak, negozixo txikixak (ieltzeruk, elektrizistak, pinttorik..), banketxik, ogi dendak (atzo bi eguneako ein ben ogixe), … Beste alde batetik arrain salmentaik ez da egon, ez bajuran eta ez alturan (itxosoko eguraldixe lagun euki rou), geleri be zarratute egon da. Herriko 4 ikastetxitatik, Zubi Zahar ta Eskola publikure hiru lau langile jun diz bakarrik. Berritxuko Kautobek be grebi ein ei dau. Zoriontzeku de halako enpresa txikixetako langilik erakusti daben elkartasune!\nBaine danak ez dabe bat ein grebiaz. Udal liburutegixe zabalik egon da. Ortiz, Cikautxok ta Kidek (ingurun dazen lantoki handixenetakuk) ez dabe bat ein grebiaz. Horko fabriketako langilik askotan ixan diz eredu herriko borroka askotan. Baine gaur huts einddabe. Bilurrakatxik edo zalantzakatxik, elkartasunik ez dabe euki grebi ein daben beste langilikin. Badakiau grebi etxeko egoera eskasin dazela langile asko (lanpostu galtzeko bilurre, hipoteki…). Baine gauza bat argi euki bir dabe: eskubidik galtzen douzenin, danok galtzen douz. Osasunin, hezkuntzan… etxen dabizen murrizketak danoi eraitxen dosku!\nLagun artin kejatik ez dau ixetako balixo: bankuk lapurrak dizela, Madridetik nahi daben guztik etxen dabizela, enpresaxuk gerua eta aberatsa dizela… baine gero grebaik ein bez, grebik ixetako ez ei dau balixo eta. Baine gaur lantokire jun dizenak ze alternatiba eskeintzen dabe? Zer da ein bir dana egoeriai buelti emoteko? Grebik ez badau balixo, fabrika formal-formal jutik gitxia!\nGuk pentsaten dou grebi oso tresna inportanti dela botere ekonomiko eta politikuai erakusteko asko gazela, kontzientzixi dakauela eta antolatute gazela. Eta pentsaten dou grebi pasa eta gero be burrukatzen jarraitxu bir dela: lantokixetan eta kalin antolatute, erabaki politiko kapitalistan aurrin planto eindde, geure eguneroko ohitxurak aldatute (aisialditxik hasi eta egunero jaten douenearte, lan baldintza duinak aldarrikatute). Tresna guztik diz beharrezkuk!\nEskerrik asko gaur grebi ein daben danai! Eta gora Euskal Herriko eta herrialde guztixetako langilik (lanpostu euki edo ez)! Zeuek mobiutezue mundu!\nParlamentun bi ondarrutar dakauz. EHbildukuk grebi einddau…\nArgazki edo informazinoi gexa badakazue, bixaldu mesedez! otzara@hotmail.com\nGoxeko kroniki: INFO7in\nLaburpen hitz hauekin m30greba\n2013/05/29 · 8:06 pm\nM-30: TURRUNE greban\nMotibuk sobran daz gu be greba juteko. Bixar gabaz greba eguneko datuk sartuko douz, bañe horretako zeuen laguntzin beharra dakau. Argazkixak, bideuak, lantegixetako datuk, reflexiñoik, edozer informaziñoik balixo dozku. Beraz badakixue, hau de TURRUNAN helbidi: otzara@hotmail.com Animatu eta idatzi\nONDARRU danon artin gelditzi lortu birdou, lana eitten douenok ta lanik ez dakauenok, ikasten gabizenok, zahartzarun gazenok, etxin lan eitten douenok, …\n2013/05/29 · 12:32 pm\nBixar, greba orokorra!\nOndarruko greba komiteak konzentrazioa egin dau “Bankuek krisia eragin, langileok ordaindu. M30 greba!” lemapean. Bihar eskubide sozial eta laboral duinen alde denok kalera! Euskal Herriak eredu propioa! Bihar goizeko 10etan mobilizazioa alamedatik, ondoren denok Bilbora eta arratsaldeko 18:00etan manifestazioa Alamedatik.\n2013/05/24 · 8:26 pm\nGreba orokorreako preparata gaz!\nHauxe da Ondarrun greba orokorra dala ta preparata dazen ekintzak. Anima eta parte hartu! Eskubide sozialan alde, murrizketan kontra: maiatzak 30, greba orokorra!\nTa ontxe bertan lelengoko datuk alla gazku, EIKA lantegiko biharginak ein dabe bozketi greba jun ala ez, eta hau ixan da euran erantzune, grebi BAI 224, eta EZ 156. Beraz GREBA duz. Maxatzan 30 danok KALEA, erantzun beharra dakau, bestelan burutik bera KAKA ein gosku eta.\n2013/05/20 · 7:17 pm\nMaiatzak 21 (martitzena), greba batzordi osatzeko batzarra\nBixar arratsaldeko 19:00retan batzarra egongo da Kofrai zaharrin Ondarruko greba batzordi osatzeko.\nLaburpen hitz hauekin agenda, m30greba\n2013/05/15 · 9:18 pm\nMaiatzak 16 (eguena) Greba Orokorreako batzarra\nOndarrun ez ga geldik egotekuk. Pasa douzen egunak pasa eta gero, bixar batzarra dakau greba orokorra preparaten hasteko, LABek eta ELAk deitxute. Arratsaldeko 7retan Kofrai Zaharrin. Maiatzan 30in, greba orokorra!\nBadator greba orokorra!\n2013/05/06 · 11:37 pm\n2.282.209 bider ikusi gaituzte


Umore Azoka Leioak, maiatzaren 14tik 17ra egingo den aurtengo edizioan parte hartzeko 540 proposamen artistiko baino gehiago jaso ditu - Umore Azoka Leioa\n› Berriak › Umore Azoka Leioak, maiatzaren 14tik 17ra egingo den aurtengo edizioan parte hartzeko 540 proposamen artistiko baino gehiago jaso ditu\nPrentsa 2020 March 10, Tuesday No Comment Berriak\nLeioan, 2020ko martxoaren 10ean. Umore Azoka Leioa, Leioako Udalak antolatzen duen Kaleko Artisten Azokak, mundu osotik etorritako 540 proposamen artistiko baino gehiago jaso ditu maiatzaren 14tik 17ra egingo den XXI. edizioan parte hartzeko. Batzorde artistikoak proposamenen originaltasuna, berrikuntza, ikusgarritasuna eta kalitatea baloratu ditu batez ere, datozen asteetan iragarriko diren konpainiak aukeratzeko.\nModu berean, estatu mailako akordioa bultzatu da, Kultura Ministerioaren “PICE” ekimenarekin, Arte Eszenikoak Nazioartera zabaltzeko programaren barruan, Alemaniako, Belgikako edo Mexikoko kaleko arteetako profesionalak Leioan egotea diruz laguntzeko.\nIzpiritu hori bera da aurten lehen aldiz martxan jarri den kartel lehiaketaren bitartez bideratu gura izan dena. Lehiaketan Rubén Lucas Garcíak aurkeztutako lana aukeratu zen. Irudia, Estatuko hainbat puntutik etorritako 69 proposamenen artean aukeratu zen. Horietako asko “kalitate maila artistiko handikoak” izan dira.\nEpaimahaiaren iritziz, proposamen irabazleak “Umore Azoka Leioaren funtsa erakusten du, eta haren jatorrietara eramaten gaitu, lehen pausoak eman zituen garaian erabili zen eta Umore Azokari esanahia ematen dion irudia erabiliz, aurpegi irribarretsua”. Halaber, epaimahaiak besoaren protagonismoa ere azpimarratu zuen “artisten lanaren tresna nagusia sinbolizatzen du; euren gorputza”.


barren.eus - San Migel jaiak ospatuko dituzte Aiastia auzoan barixakutik domekara bitartean\nSan Migel jaiak ospatuko dituzte Aiastia auzoan barixakutik domekara bitartean\nArgitaratua: 2018-09-27 11:34\nBorja Uzuriagaren oroimenez Haritz dantza taldeak eskainiko duen urteroko emanaldiarekin hasiko dira sanmigelak Aiastia auzoan. Asteburu osorako egitaraua prestatu dute.\nElgoibarko baserri auzoetako jaietan azkenak dira San Migel-Aiastiakoak eta asteburu honetan ospatuko dituzte auzotarrek eta gerturatzen direnek. Barixakuan, hilaren 28an hasiko dira festak, 19:30ean egingo duten kanpai jotzearekin. Iluntzean, 21:30ean, Borja Uzuriagaren oroimenezko dantza saioa eskainiko du Haritz Euskal Dantzari Taldeak frontoian. Dantza saioa amaitutakoan gazteen afaria egingo dute, eta Fan&go taldearen erromeriak girotuko du afalostea.\nJatorduek izango dute jaietan beren tokia, izan ere, zapatuan, San Migel Egunean, bazkaria eta bertso afaria egingo dituzte, azken hau, Jone Uria eta Nerea Ibartzabal bertsolariekin. Domekan ere bazkariaren bueltan ez da jai girorik faltako.\nTrikitixa doinuek jantziko dute jaietan Aiastia. Ostiralean Fan&go taldeak, larunbatean Saioa eta Maialen trikitilariek eta Obaneuke taldeak eta igandean Baltzolak eta Andonegik. Lehia girorik ere ez da faltako sanmigeletan. Bolo txapelketa, XII. Artzain Txakur Txapelketa, Euskal Herriko arraza libreko finala eta idi demak egingo dituzte; honetan Oliden, Zubiondo eta Isidro erretegia lehiatuko dira.\nIaz, 2017ko sanmigelak, euripean baina giro onean joan ziren.


Barcinaren kontraerasoa: Barkosek 150.000 euro eskatu zituen Euskalerria irratirako, bera akzioduna izanik • ZUZEU\nBarcinaren kontraerasoa: Barkosek 150.000 euro eskatu zituen Euskalerria irratirako, bera akzioduna izanik\nDiario de Navarrak, Nafarroako eskuinaren berripaperak, CANeko eskandalua baretzeko erasora jo du. Maniobra kaskarra bada ere, Barkosi egozten diote interes gatazkak izatea Euskalerria irratian parte hartze ekonomikoaren eta bere kargu publikoaren artean.\n(Euskalerria Irratiak albisteari ohar bidez erantzun dio: “Beste hainbat akziodunek bezala, Uxue Barkosek akzio horien agiririk ez du jaso, eta enpresaren esku geratu dira, helburua ez baita inoren partetik diru etekinak izatea, baizik eta euskarazko komunikazio sozialaren proiektuari ekarpena egitea”)\nKakak UPNko enparauak gotitik behera zipriztindu ditu, agerian utziz dirua barra-barra ezer egin gabe poltsikoratzeko izan duten azal gogorra. Baina, dimisiorik ez da nafar lurraldean. Aitzitik, defentsa onena erasoa dela uste dute, eta horren emaitza da gaur Diario de Navarrak dakarren azala.\nEuskalerria irratia, lizentzia behin eta berriz justifikaziorik gabe ukatua zaion irratia, tartean da. Entzuleen ekarpen apalarekin funtzionatzen duen komunikabide euskalduna akzio paregabeen antzera marraztu du Diario de Navarrak. Azaldu dutenez, Uxue Barkosek maiatzean erosi zituen irratiko 200 parte hartzeak edo akzioak, baliogabetzen dute diru-laguntzak eskatzetik. Espainiako Kongresuan 150.000 euroko subentzioa eskatu zuen Barkosek irratiarentzat, aldez aurretik jakin bazekien ere ez zutela onartuko. Euskalerria irratia Petronor edo Iberdrola bailitzan, mozkinak lortzeko mauka. Nafarroako Gobernuaren utzikeriaren ondorioz babestu du Barkosek Euskalerria irratia. Baina dirua beste asmorik gabe euskararentzako uztea beti da susmagarria batzuentzat.\nDiario de Navarrak iradoki du diru-laguntza hori bere poltsikora joango zela, modu batean ala bestean. Mozkin propio bila eskatu zuela diru-laguntza ukatua. Barcina bezain zikinduta dagoela. Diario de Navarrarentzat ez da inondik inora euskara sustatzeko ardura pertsonal gisa, probetxu indibidual gabeko elkartasunik ez baita existitzen nafar eskuinaren buruan. Horrez gain, ondasunen deklarazioan akzio horiek ezkutatu dituela leporatu diote. Inork ez du oraindik iruzkindu Diario de Navarran: Cree el ladrón que todos son de su condición.\nUPNren txollo forala urperatzen ari denean badator Diario de Navarra erreskatera. Birritan pentsatuta, hau bada “abertzale-ustelkeria” lotzen dituen kasu handiena jai dute. Hain da agerikoa Diario de Navarrak argitaratu duen huskeria (CANekoarekin konparatuz zeresanik ez) ez duela bazterrak egun batzuz nahastea besterik lortuko. Oxigeno bila dabiltza ozeanoko koba sakonenean.\nZarautz: Etxe hutsak, luxuak eta eskubideak\n8 pentsamendu “Barcinaren kontraerasoa: Barkosek 150.000 euro eskatu zituen Euskalerria irratirako, bera akzioduna izanik”-ri buruz\nPeru Dulantz 2013-04-08 11:08\nBai, noski, eta denok dakigu Euskalerria Irratiko akzionistak sekulako negozioa egiten dutela… Jendea ergeltzat hartzen dute, eta okerrana da agian arrazoia dutela.\nItzain 2013-04-08 11:27\nEskuin muturreko kazeta horretatik besterik ezin daiteke espero. Arrazoia Peru.\nI. Larrea 2013-04-08 16:31\n“Diario de Navarrak, Nafarroako eskuinaren berripaperak… ”\nSoilik dago eskuma bakarra Nafarroan? Eta Diario de Navarra da Nafarroan dagoen eskumako egunkari bakarra?\nEsaterako; Euzko Alderdi Jeltzalea ez da Nafarroakoa? Diario de Noticias ez da bere jabetza?\nDiario de Navarra-ren kasuan nire ustez askoz zuzenago izango zen “Nafarroako eskuin muturra espainolistaren berripapera”, “Nafarroako eskuin frankistaren berripapera” edo anteko zerbait.\nItzain 2013-04-08 16:40\n“Eskuin muturreko kazeta horretatik… ” esan dut nik, Larrea. Eta hori ere zuzentzat dut nik. EAJ-k baduela bere berripapera, eta hori ere eskuinekoa dela? Zalantza barik. Baina Diario de Navarraren aldean, Diario de Noticias ia leninistatzat jo litike…\nI. Larrea 2013-04-08 21:21\nHori da herri honetan dagoen eskuin muturraren arrakasta politiko bat; hain faxista izanda gainontzeko eskumak, esaterako EAJ edota PSOE eta haien egunkariak, “ia leninistatzat” edo ezkertiartzat hartzen dituztela askok.\nAmonamantangorri 2013-04-08 21:25\nHasieran uste nuen inork ez zuela txorakeria honi batere kasurik eginen, ezta navarrista porrokatuenek ere. Ez ba. Merezi du Diario de Navarrako berrien azpian ageri diren iruzkinak irakurtzea. Desesperatuak daude.\nI. Larrea 2013-04-17 11:31\nEAJ eta Diario de Noticias; Nafarroako beste eskuma bat. UPN eta Diario de Navarra ez dira bakarrak.\n“Iñaki Anasagasti vota a Capriles y sospecha de la manipulación del voto electrónico”\nEta Euskadin Deia:\n“Anasagasti vota a Capriles y sospecha de la manipulación de resultados”\nItzain 2013-04-17 12:44\nMuturreko eskuin inperialistaren eta EAJren arteko loturez kezkatzen hasi beharko dugu beharbada.


Zorion etxe horietako denei –\nAstelehenean da Santa Ageda bezpera. Kantuan irtengo dira goierritarrak, asko etxerik etxe, antzinako usadioan. Bere arauak eta errituak ditu koplarien jardunak.\nSoinua, kantua, makilak eta, batez ere, koplak. Santa Ageda bezperako taldea Gabirian, iaz, etxekoei kantuan // Jabier Gartzia\nOles egiteko ordua iritsia da. Neguko festetako bat ospatuko da astelehenean, Goierrin: Santa Ageda bezpera. Etxeetara joan, eta eskean jatekoa biltzea da jaiaren egitekoetako bat. Bestea, ez garrantzi txikiagokoa, bakoitzeko bizilagunak zoriontzea. Koplariek egundoko zeresana dute.\nNahiz eta baserriz baserriko ibilera hori itzaltzen ari den —otsailaren 4an behintzat bai, astegunetan erortzeak dakarren eraginagatik—, herri askotan mantentzen dute koplak abestera joatekoa. Tradiziozko eta ezarritako koplak batetik; eta, oraindik ere, inprobisatutako eta pertsonalizatutakoak ere bai.\nEstrofa laburreko bertsoak dira koplak, eta baserriari, bertakoei edo inguruari aipamena egiteko erabiltzen dira: «Koplak kantatuz, etxearen izena aipatu, eta etxeko gizona eta andrea, umeak, bertako denei aipamena egiten diegu. Baserri batzuetan saio osoa entzuten dute, barrutik igual, edo atarira irtenda. Eta ikusten da gustatzen zaiela», azaldu du Mikel Mendizabal bertsolariak. Elgoibarren ibiliko da koplari, astelehenean. Itsasondo jaioterrian urte askoan jardun zuen.\nZerainen kantuan, soinu txikiarekin lagunduta.\nAspaldiko ohitura da Santa Ageda bezperan koplari ibiltzearena. XX. mende hasierako erreferentziak kontatzen zituen Uztapidek. Toki askotan, koruek edo abeslari-taldeek hartu dute gaur egun lekua. Nerea Elustondo legazpiarrak dioenez, Legazpin bizpahiru aldiz ibili izan zen bera koplari: «Asteburua tokatzen zenean eta, jarraipen handirik gabe. Koruak ateratzen dira orain, baina koplariekin-eta aspaldian ez».\nSeguran urte askoan ibili zen Elustondo, antzinako usadioan. «Beti antzekoa kantatzen da, egia esan. Urtetik urtera, eta egunean bertan ere bai, ez dira askorik aldatzen egoerak. Motiboa egun guztian bera da, kuadrilla ere bai. Haizeari dezente kantatu behar izaten zaio horrelakoetan», dio Elustondok.\nBaina badira idatzi gabeko arauak. Iñaki Apalategi beasaindarrari Mutrikutik hots egiten diote, joan direneko 15-16 urteetan. Sei talde ibiltzen dira han, eremuak banatuta, eta bertsolari asko kanpotik eramaten dituzte. «Koplatzen hasten garenean, lehenengo etxeko gizonezko zaharrenetik hasten gara; gero emakume zaharrena, eta belaunaldi belaunaldi, gazteenetara arte. Baina beti ordena horretan. Dirua eman arte kantari segi behar izaten da, gainera. Etxe batzuetan, egundoko denborak», azaldu du Apalategik. Astelehenean ere Mutrikun ibiliko da.\nEtxe bakoitzekoei eurenetik kantatu beharrak, buru-lan handia eskatzen die koplariei. Informazioa, normalean, kuadrillan doazenek ematen diete, etxerako bidean. «Bizpahiru puntu, bidean goazela zuzentzen ditugu, eta informazioa hortxe trukatzen dugu: izenak, nagusia zein den, mutikoak halako egin duela, urteko gertakariren bat… Bi bertsolari izaten gara normalean, eta bien arteko elkarrizketa da; segida eman beharra dago. Informazio gehiena duena hasten da, eta besteak hari jarraitzen dio», dio Mendizabalek.\n«Oroimen handia» behar da, Apalategik dioenez. «Aitonaren izena, amonarena gero, gerran zer gertatu zitzaien… Etxeko zortzi lagun igual gogoratu behar izaten ditugu, eta haiei buruz aurrez esan dizkizuten kontuak ere bai, noski. Koplari bat herrikoa izateak asko errazten du, hari segitzeko. Urtero joanda, ezagutu ere egiten ditugu bizilagun asko», dio beasaindarrak.\nEskeko denborak ere asko mugatzen du. «Seguran, arratsaldean bakarrik denez, baserri bakoitzean ezin da askorik luzatu. Egun guztian ibiltzen direnek, gehiago txikitu behar izaten dute burua», dio Elustondok.\nEguna «oso luze» egiten zaie, sarri, bertsolariei. «Goizeko 9:00etatik 21:00etara ibili ohi gara, eta seietatik aurrera nekea nabaritzen da. Baina etxe bakoitzeko harrera desberdina da; orokorrean, oso ona. Eta politena harrera horixe da: jatekoa atera, kontu batzuk esan, etxera sarrarazi… Giro hori bizi dela ikustea polita da».\nTags: ageda deuna koplak santa ageda Zorion etxe horietako denei


Eguraldia igandean, maiatzaren 15ean\nPublicado 14/05/2022 14:24\nEuskalmet euskal meteorologia agentziaren iragarpenaren arabera, igandean, maiatzaren 15ean, hodei gutxiago espero ditugu eta ekaitzak izateko probabilitatea txikiagoa izango da. Zeruan hodei gutxi izango dira, nahiz eta goizaldean hodei multzo batzuk ager daitezkeen; arratsaldean ere bero-hodei batzuk ager daitezke. Edozein kasutan, giro eguzkitsua gailenduko da ia egun osoan.\nBero handia egingo du eta uda sasoiko tenperatura neurtuko dugu. Goizean hego-haizea bizi ibiliko da, arratsaldean ahultzera egingo du, eta kostaldean litekeena da orduan haizeak mendebal/ipar-mendebaldera egitea; horren ondorioz, tenperatura nabarmen jaitsiko litzateke. Ez da baztertzen arratsalde-gauean zaparrada trumoitsuren bat botatzea.\nHiriburuetan, Baionan 16 gradu espero dira gutxienez eta 29 gehienez, Bilbon 15 gutxienez eta 30 gehienez, Donostian 14 gutxienez eta 30 gehienez, Gasteizen 12 gutxienez eta 28 gehienez eta Iruñean 14 gutxienez eta 31 gehienez.\nItsasoan hego-osagaiko haizea ibiliko da 4ko indarrarekin eta 5eko tarteekin, eta arratsaldean mendebal/ipar-mendebaldera egingo du 3-4ko indarrarekin eta, aldaketaren unean, 5eko tarteekin; itsaso kizkurra edo itsakirria eragingo du, eta arratsaldean itsaskirria edo itsaskia. Ipar-mendebaldeko hondoko itsasoak 0,5-1 metro arteko olatuak altxatuko ditu. Itsasgorak 04:36an eta 16:59an izango dira, eta itsasbeherak 10:43an eta 23:02an. Uraren tenperatura 16 gradukoa da eta ikuspena hamar kilometrotik gorakoa izango da.


Arrasate Musikaleko Bandak Santa Zeziliaren omenez ohikoa bihurtu den kontzertua eskaini du gaur eguerdian San Frantzisko elizian. Bandako zuzendaria Mikel Markiegi izango da. Eguraldi kaxkarra egin arren herritar ugari hurbildu dira eskainitako egitarauaz. EGITARAUA El Embrujo de Ana-------------------------------------------- Rafael DomenechRoss...\nArrasate Musikalek Kultura Musikala ikastaroa eskainiko du aurten berritasun gisa\nArrasate Musikalek matrikulazio epea irekita mantentzen du.Oraindik aukera batzuk gelditzen dira instrumetua ikasteko. Ordutegia astelehenetik ostegunera 10:00-12:00 eta 16:00-19:00etara da Monterron Jauregian (Musika eskola). Berritasun gisa Kultura Musikala ikastaroa eskainiko dute aurten. MUSIKA: KULTURA OROKORRA Musika oso presente egon da gizakion...\nErromintxelak taldeak blues doinuekin bete du Euskal Herria plaza\nMarijo - 2021-07-16 0\nArrasate Musikaleko ikaleek ireki dute kontzertua. Arrasate Blues jaialdiaren barruan, Erromintxelak taldeak eskaini du gaurko lehen kontzertua. Euskal Herria plaza bete egin da Zigor Martinez klarinete jotzailea Big Band Arrasate musikaleko zuzendariak, Iñigo Zubizarreta gitarrak, Aitor Moreno kontrabaxu-jotzaileak eta Jon...\nUdaberriko Musika Zikloaren barruan, Arrasate musikaleko ikasleek kontzertu berri bat eskaini zuten atzo. Oraingo honetan, kantu ikasleak izan ziren protagonista, ikasturte honetan prestatu dituzten abestiak abestu baitzituzten.Ez da hau izango Arrasate musikalen azken kontzertua ikasturte amaiera honetan. Gaur, 18.30etan...\nKontzertua Musika Eskolan eskaini dute arratsaldean, Udaberriko Ziklo Musikalaren baitan. Ikasleak jendaurrean aritu dira irakasleek lagunduta. Hona hemen kontzertuko irudi batzuk.


topic_facet:"Elektrizitatea eta Elektronika (Lanbide Arloa)" topic_facet:"Mantentze-lan elektromekanikoa (Heziketa Zikloa). Erdi maila" topic_facet:"Hozteko eta girotzeko instalazioak (Heziketa Zikloa). Erdi maila" topic_facet:"Lanbide Heziketa" topic_facet:"Industria-robotika (Modulua)" genre_facet:"Curriculumeko baliabideak"\nProposatutako gaia: Elektrizitatea eta Elektronika (Lanbide Arloa) Proposatutako gaia: Mantentze-lan elektromekanikoa (Heziketa Zikloa). Erdi maila Proposatutako gaia: Hozteko eta girotzeko instalazioak (Heziketa Zikloa). Erdi maila Proposatutako gaia: Lanbide Heziketa Proposatutako gaia: Industria-robotika (Modulua) Generoa / Forma: Curriculumeko baliabideak\n1 Automatismo Elektrikoak, Pneumatikoak eta Hidraulikoak (Modulua) 1 Automatizazio industrialeko sistemen integrazioa (Modulua) 1 Automatizazioa eta robotika industriala (Heziketa Zikloa). Goi maila 1 Beroa sortzeko instalazioak (Heziketa zikloa). Erdi maila Elektrizitatea eta Elektronika (Lanbide Arloa) Hozteko eta girotzeko instalazioak (Heziketa Zikloa). Erdi maila Gehiago ... 1 Industria-automatismoak (Modulua) Industria-robotika (Modulua) 1 Instalazio domotikoen eta automatikoen konfigurazioa (Modulua) 1 Instalazio elektriko eta automatikoak (Heziketa Zikloa). Erdi zikloa 1 Instalazio elektrikoak eta automatismoak (Modulua) 1 Instalazioa eta mantenimendua (Lanbide Arloa) Lanbide Heziketa Mantentze-lan elektromekanikoa (Heziketa Zikloa). Erdi maila 1 Mekatronika Industriala (Heziketa Zikloa). Goi maila 1 Potentzia-sistemak (Modulua) 1 Sistema elektrikoak, pneumatikoak eta hidraulikoak (Modulua) 1 Sistema elektroteknikoak eta automatizatuak (Heziketa zikloa). Goi maila 1 Sistema mekatronikoen konfigurazioa (Modulua) Guztiak ikusi ... gutxiago ...


Nikobar uharteak - Wikipedia, entziklopedia askea.\nMount Thullier (en)\nNikobar uharteak Indiako ozeanoaren ekialdeko aldean dagoen uhartedia da. Uharteek Indiako Andaman eta Nikobar uharteak izeneko Lurraldearen zati bat dira.\nNikobar uhartedia 22 uharte ditu, handiena Nikobar Handia izanda. Guztira 1.841 km² azalera du. Lekurik altuena 642 m duen Thullier mendia da. Uharteek 2001ean 42.026 biztanle zituen, horietatik %65a bertokoak eta besteak India edo Sri Lankatik etorritako etorkinak.\n1750ko hamarkadan, India Ekialdeetako Konpainia Daniarrak uharteen jabetza lortu zuen. Danimarkak uharteak kontrolpean 1869 arte izan zituen, gero Erresuma Batuak metropoli berria izateko.\n2004ko abenduaren 26an, Indiako ozeanoaren kostaldeak suntsitu zituen tsunamiak 6.000 lagun inguru hil zituen uharteetan.\nUhartedia hiru taldetan banatuta dago:\nCar Nikobar (127 km²)\nBatti Malv (2 km²) - biztanlerik gabe.\nIsle of Man eta Tillangchong (17 km²) - biztanlerik gabe.\nNikobar Handia (1045 km²)\nNikobar Txikia (157 km²)\nMeroe, Trak, Treis, Menchal, Kabra, Pigeon eta Megapod - denak biztanlerik gabe.\nNocobar uharteak Indiako Andaman eta Nikobar uharteak izeneko Lurraldearen zati bat dira. Lurraldea bi barrutietan banatuta dago: Andaman barrutia eta Nikobar barrutia. Indiako gobernuak baimen berezi bat eskatzen du uharteak bisitatzeko eta, orokorrean, ez dio indiarrak ez diren herritarrei ematen.\nMultimedia: Nicobar Islands\nOrriaren azken aldaketa: 29 martxoa 2021, 10:59.


10 kms y más de 30 obstáculos.\nRecorrido por La Concha, Zurriola, Urgull, Aquarium, Kursaal...\nDenontzat Gimnasioa eta Bera Bera Rugby Taldearen baturaren ondorioz DENONTZAT RACE DONOSTIA lasterketaren bigarren edizio hau dator (2022ko maiatzak 7an 16:30etan). Bera Bera-k kirol ekitaldi ezberdinak antolatzen duen experientzia eta Denontzat –ek duena, oztopo lasterketetan estatu mailan ezaguna izanik, beren indarrak batu dituzte proiektu hau aurrera eramateko eta etorkizunean OCR egutegian ezaguna izango den ekitaldi hau antolatzeko.\nLasterketaren izenak dioen bezala, DENONTZAT (guztientzat) RACE, edozein pertsonak parte hartu ahal izateko, gehiago edo gutxiago entrenatu arren eta Donostia bezelako marko paregabean oztopo lasterketa batez gozatu ahal izateko antolatu dugu. Oztopoak zure mailari egokitu ditugu gainditu ahal izateko!\nBigarren urtez Zurriola eta La Concha ondartzetan korrika egingo duzue eta hiriko leku ezagunetan: Urgull Mendia,Portua eta Alderdu Eder parean! Ibilbide guztian zehar jarritako mota guztitako oztopoak gaindituko dituzue, bista ikusgarriaz gozatzen duzuen bitartean!!\nBatzuk dagoeneko frogatu dute, eta zu? Ausartuko al zara? Zure zain gaude!!\nAraudi hau onartzeak berau arduraz irakurri dela, lasterketan parte hartzearren arrisku guztiak norberaren gain hartzen direla eta antolakuntzari eskubide garrantzitsuak eman zaizkiola aitortzea suposatzen du, izen ematea libreki eta norberaren borondatez egin bait da.\nKargua Kentzeko Orria\nAgiri hau parte hartzaile guztiek bete beharko dute eta dortsala jasotzeko momentuan antolakuntzari eman.\nAdingabeei Gurasoen Baimena\n18 urte azpiko parte hartzaileak, Kargua Kentzeko Orriaz gain, beraien kargura dagoen baimen agiria sinatuta eman beharko dute dortsala jasotzerakoan.\nParte hartze modalitateak\nDRD lasterketak kategoria LEHIAKORRA edo HERRIKOIAN izena emateko aukera ematen du.\n2. Adin Taldea\nrockthesport.com Izen-ematea egiaztatu\nB°Florida 110, 20120 Hernani\nPol. alto de arretxe calle Auzolan 48 Irun\nInstagram : @denontzatirun


Irekia Eusko Jaurlaritza - Gobierno Vasco :: Eusko Jaurlaritzak etorkinentzako osasun laguntza arautu du\nEusko Jaurlaritzak etorkinentzako osasun…\nOsasuneko sailburu Jon Darpónen agindua argitaratu du gaur EHAAk; agindu horrek arreta aitortzen eta arautzen du onuradunak edo aseguratuak ez diren herritarrentzat\nOsasuneko sailburu Jon Darpónen aginduak EAEn osasun-laguntza ematea ahalbidetzen eta arautzen du Estatuko Osasun Sistemaren aseguratuak edo onuradunak ez diren pertsonentzat. Agindu hori gaur argitaratu du Euskal Herriko Agintaritzaren Aldizkariak.\nJakina denez, hainbat pertsonari osasun-laguntzarako eskubidearen onuradun edo aseguratu izateko aukera kendu zien Estatuko gobernuak; besteak beste, legezko egoitza-baimenik ez duten atzerritarrei. Hala eta guztiz ere, Konstituzio Auzitegiak osasun-arreta abalatu zuen azkenean kolektibo horrentzat EAEn, eta gaur argitaratutako aginduak horixe arautu nahi du.\nHala, lehenik eta behin, eskatzaileek beharrezko baldintzak betetzen dituztela egiaztatu behar dute (ekainaren 26ko 114/2012 Dekretua); horretaz gain, dokumentazio hau ere aurkeztu behar dute: nortasuna egiaztatzeko agiria; diru-sarreren aitorpena (zeinak Diru-sarrerak bermatzeko Errenta baino gutxiago behar duen); eta eskaera aurkeztu aurretik EAEko udalerri batean gutxienez urtebetez jarraian erroldaturik egon direlako egiaztagiria (horixe bai baitzen aurreko legealdian onartutako dekretuan ezarritako epea).\nEskakizunak egiaztatu eta, hala badagokio, eskubidearen onarpena lortu ondoren, herritarrak identifikazio-agiri bat jasoko du (Osasun Txartel Indibiduala edo OTI); txartel pertsonala eta besterenezina izango da, eta lehen mailako arretako mediku bat esleitzea bermatuko du. Aseguratuek edo onuradunek dituzten kalitate eta ezaugarri bereko osasun-laguntza eskainiko du txartel horrek; halaber, 16/2012 Errege Dekretua indarrean hastean EAEko Osasun Txartel Indibiduala zuten eta egun aseguratuak edo onuradunak ez direnei ere emango zaie txartela.\nUrtebete erroldaturik egoteko baldintza ez beste guztiak betetzen dituztenei dagokienez, laguntza normalizatua emango zaie emakumeei haurdunaldian, erditzean eta erditu ostekoan, baita adingabeei ere. Gainerakoei larrialdiak eta osasun publikoko arazoak artatuko zaizkie. Azkenik, baldintzotatik at daudenek euren kabuz egin beharko diote aurre gastuari.\nEskubide hori duenak, bestalde, hartarako kontuan hartutako egoeren edozer aldaketa jakinarazi beharko dio administrazioari. Betebehar hori ez betetzea edo datu faltsuak edo iruzurrezkoak ematea eskubidea indargabetzeko eta sortutako gastuak eskatzeko kausa izango da.\nOsasun_Sailburuaren_agindua... 200 KB (application/pdf)


AutoCADren oinarrizko kontzeptuak - 1 atala - Orrialdea 10 - Geofumadas\n4 KAPITUA: OINARRIZKO DRAWING PARAMETROAK\nOrain arte ikusi dugunaren arabera, Autocad-en marrazkiak sortzeko zenbait parametro ezarri behar ditugu; Erabilitako neurketa unitateei buruzko erabakiak, formatua eta bere zehaztasuna beharrezkoak dira marrazkia abiarazten denean. Jakina, dagoeneko marraztutako marrazkia badugu eta neurri unitateak edo zehaztasunak aldatu behar ditugu, beraz, elkarrizketa-koadro bat dago. Horrela, hasierako txertatzeen oinarrizko parametroak zehaztea eta lehendik dauden fitxategietara berrikustea.\n4.1 sistema-aldagai STARTUP\nEz dugu berriro errepikatuko: Autocad programa izugarria da. Bere funtzionamendua itxura eta portaera zehazten duten parametro ugari behar dira. 2.9 atalean ikusi dugun moduan, parametro hauek menu-aukeren bidez konfiguragarriak dira. Parametro horietako bat aldatzen dugunean, balore berriak "Sistema aldagaiak" izenez ezagutzen dira. Aldagai horien zerrenda luzea da, baina haien ezagutza beharrezkoa da programa askotariko ezaugarriak aprobetxatzeko. Aldagaien balioak deitu eta aldatu ere egin daitezke, jakina, komando-leihoaren bidez.\nKapitulu honi dagokionez, STARTUP sistemaren aldakuntzaren balioa aldatzen du marrazki fitxategi berri bat hasteko. Aldagaiaren balioa aldatzeko, idatzi komandoaren leihoan. Erantzun gisa, Autocadek uneko balioa erakutsiko digu eta balio berria eskatuko du.\nSTARTUP-eko balio posibleak 0 eta 1 dira, kasu baten eta bestearen arteko desberdintasunak berehala ulertuko dira, marrazki berriak abiarazteko aukeratu dugun metodoaren arabera.\n4.2 Hasi balio lehenetsiekin\n"Berria" menu aplikazio edo tresna-barra lasterbidearen izena bera botoia aukera txantiloi bat aukeratu denean STARTUP sistemaren aldagai zero da elkarrizketa bat irekitzen du.\nTxantiloiak aurrez zehaztutako elementuen fitxategiak marrazten dira, unitate-unitateak, erabilitako lerro-estiloak eta denbora aztertuko ditugun beste zehaztapen batzuk. Txantiloi horietako batzuk aurredefinitutako planetarako eta ikuspegietarako koadroak dituzte, adibidez, 3D diseinua. Lehenespenez erabiltzen den txantiloia acadiso.dwt da, Autocad-en dagoeneko edozein aukeratu ahal izan arren, Txantiloi izeneko programa baten karpeta batean.


Poxpolin (1935-1936) | komikeri\n1926. urtean sortu eta gutxira desagertu zen Txistu lehen euskal komikia. Baina haren jarraipena Tolosan sortu zuen Ixaka Lopez Mendizabalek 1935. urtean. Jarraipen honek Poxpolin zuen izena.\n1750. urtean Tolosan moldaztegia jarri zutenetik tradizioz inprimatzaileak ziran Lopez-Mendizabaltarrak. Tolosan Solana kaleko Ballastegi-enea etxean zegoen inprimategia eta gaineko pisuan jaio zen Ixaka 1879ko apirilaren 11n.\nIxakaren izaera polifazetikoa ezin dugu lerro gutxitara laburbildu eta haren biografia modu sakonagoan aztertu nahi duenarentzat bada orri egokiagorik hemen. Euskaltzale eta kultur eragile ere izan zen Ixaka, eta gazteleraz argitaratzen zen TBO aldizkariaren arrakastan erreparatuz (220000 aleko tiradara heldu zen 1935 urtean), eredua euskal merkatura egokitu nahi izan zuen.\nTBO komikia kaleratzen zuen argitaletxera jo eta beharrezko baimenak lortu zituen komiki-aldizkariko marrazkien plantxak erabiltzeko; testuak euskaratu eta bertako kutsua ematearren, Txiki (John Zabalo)marrazkilariak egindako orri berriekin aberastuta, bi urtez argitaratu zen aldizkaria gerrak betirako itxi zuen arte.\nTinta bitara inprimatutako 8 orrialdeko koadernoa zen eta Txikiz aparte TBO etxeko beste hainbat autore sinatu zituzten bertako istorioak Opisso, Urda, Serra Massan, Cuvillier, Forton…\nAzken hilabeteetan EAJko Gipuzku Buru Batzarrak eroan zuen argitalpenaren ardura.


2020ko Eraginari buruzko Txostenaren atzean [elkarrizketa] - Oikocredit Euskadi\n2020ko Eraginari buruzko Txostenaren atzean [elkarrizketa]\n01 urria | 2020\nKawien Ziedses des Plantes elkarrizketatuko dugu, Oikocrediteko Gizarte Eginkizun globalean espezialista, argitaratu berri den 2020ko Eraginari buruzko Txostenaren atzean zer dagoen jakiteko. 45 urteren ondoren, Oikocreditek azken bezeroengan duen ikuspegi nabarmena ikusten jarraitzen dugu, bai eta etengabeko hobekuntzarako bultzada irmoa ere.\nZergatik argitaratzen du Oikocreditek urteko eraginari buruzko txostena?\nTxostena argitaratzeko arrazoi nagusia da egiaztatzea inpaktu sozial bat lortzen ari garela, eta horrek markatzen duela babesten ditugun diru-sarrera txikiko pertsonen bizitzetan dagoen aldea. Txostena une bat da, inpaktuari dagokionez zer gertatu den erakusteko, zenbat pertsonarengana iritsi garen gure bazkideen bidez, eta Oikocreditek egin dituen ekintzak deskribatzeko.\nKontuak ematea da helburua, egiten duguna egiten ari gara? Hobetu ere egin behar da, egiten ari garena hobetu dezakegu? Eta gardentasuna da, zifren atzean xehetasunak erakutsiz. Azkenean, jakina, onura jaso beharko luketen pertsonak dira. Nortzuk dira eta nola ari dira etekina ateratzen?\nNola egiten du Oikocreditek bere inpaktu soziala lortu eta neurtzeko?\nOikocreditek, kooperatiba gisa, erantzun nahi duen lehenengo gauza zera da: zein da gure misioa? 1975ean, gure kideek Oikocredit ezarri zuten, "Munduko eremu pobreen garapen handiagoa lortzeko" eta kreditu-horniduraren bidez egiteko. Ordutik, Oikocreditek estrategia bat ekarri du gure lehentasunezko herrialdeetan diru-sarrera txikiko pertsonen eta komunitateen aukerak hobetzeko. Argi dago Oikocreditek ezin duela leku guztietan bulegorik ezarri, eta, beraz, kontu handiz hautatutako erakunde bazkideen bidez lan egiten dugu, eta horietan inbertitzen dugu.\nGure balioak eta helburuak partekatzen dituzten bazkideekin lan egiten dugu, eta hori jada ebaluatzen dugu gure bazkideak ingurumen, gizarte eta gobernagarritasun irizpideen arabera hautatzen ditugunean. Kasu honetan, norengana iristen diren ez ezik, nola lan egiten duten ere aztertuko dugu, adibidez, zerbitzu-emaileei zerbitzu gehigarriak ematea. Beraz, bazkide egokiak hautatu eta lagundu behar dira, gizartean eragina izan dezaten. Horregatik, txostenak gure bazkideen lana du ardatz.\nJendeak esan dezake: zergatik ez neurtu diru-sarreren hobekuntza?\nBai, galdera zuzena da, eta hau ikertu dugu. Familien diru-sarreren aldaketa esku-hartze bakar bati egoztea da erronka, eta inplementatzeko oso zaila den ikerketa da. Beraz, dagoeneko egin den inpaktu sozialaren ikerketan oinarritzen gara. Inpaktu sozialaren ikerketak esaten digu nola lor dezakegun bilatzen dugun inpaktua. Horrek esan nahi du, halaber, ikerketaren inguruan zer gertatzen ari den jakin behar dugula, gure prozesuak hobeto informatzeko.\nTxostenaren metrikak sarritan azpimarratzen ditu emakumeak, adibidez, gure bazkideek artatutako emakume bezeroen ehunekoari buruzko informazioa ematean. Hori gizarte-eraginari buruzko ikerketaren adibide ona da. Erakusten du emakume batengan inbertitzen bada, emakume horrek lortuko dituen diru-sarrerak partekatuko dituela gizarte-inpaktuko eremu zabalago batean, etxe osoan. Ikerketak erakusten duenez, "Eragin sozial" hori ez da normalean lortzen gizon batengan inbertitzen denean. Hori alderdi bat da, eta bestea emakumearen ahalduntzea.\nGizarte askotan, emakumeek askotan ez dute gizonen estatus bera, eta, beraz, emakumeei hitza eta aukera emateko maileguak ematen dizkieten mikrofinantzaketa-erakundeak ikusiko ditu. Beraz, emakumeengana jotzean, batez ere landa-eremuetan, ikusi nahi ditugun diru-sarreren hobekuntzetarako ordezko bat aipatzen ari gara, eta ikerketaren emaitzek ikuspegi hori babesten dute.\nZer garrantzi dute Garapen Iraunkorreko Helburuek (GIH) Oikocrediten lanerako?\nNBEren ekimen gisa, GJHek balio handia izan dute, munduko ia enpresa, funts eta gobernu guztiei kontzientzia-maila handia eman baitiete. Horrek arreta areagotu du Oikocredit bezalako inbertitzaileak izaten ari diren inpaktuan. Errazagoa izan da nor garen eta zer egiten dugun azaltzea. Ia GIH guztiak 1975az geroztik egiten dugunari eta egiten aritu garenari buruzkoak dira.\nOikocredit inpaktua neurtzeko beste erakunde eta arau batzuekin ere ari da lanean, hala nola GTDS, GIIN eta UNPRI. Horrek, lehen aipatu dudan gizarte-eraginari buruzko azken ikerketaren berri emateaz gain, Oikocreditek, profesional gisa, ikerketaren berri eman dezake, eta, beraz, bi zentzuko prozesua da.\nGainera, hainbat aterki-erakunderekin lan egitean, gizarte-eragineko inbertitzaile askoren arteko elkar ulertzea sor dezakegu, eta gizarte-eragineko esparru estandarrak egiten lagun dezakegu, gure bazkideek haiekin lan egin dezaten. Horrek murriztu egiten ditu inpaktuko inbertitzaileek inbertitzen duten erakundeetan dituzten datuen informazio-eskaerak.\nZer garrantzi du inpaktu soziala lortzeko gaitasuna sustatzeak?\nOso garrantzitsua da, eta oso pozik gaude Brotfür die Welt, BID eta eraginari buruzko txostenean agertzen diren beste erakunde ezagun batzuekin lan egiteagatik. Horiek gabe, gure gaitasuna sortzeko proiektu zabalagoak ez lirateke posible izango. Nekazari txikiek eta diru-sarrera txikiagoko familiek mundu konplexu eta sarritan aurreikusi ezin den batean bizitzako erronkei aurre egin ahal izateko aukerak sortzeak maila guztietako ahalegina eskatzen du.\nEnpresa-kudeaketaren ikuspegitik oso eraginkorrak diren elkartekideek laguntza behar izan dezakete beren eragiketetan gizarte-errendimenduaren kudeaketa integratzeko, nekazari txikiengana iristeko, adibidez. Bestalde, zenbait erakundek jakingo dute nola lortu eragin soziala, baina beste antolaketa-alderdi batzuetan kalteberak izango dira. Adibidez, oso litekeena da bazkide bat arrakastaz hasi izana familia-enpresa gisa eta orain haren kudeaketan lan egin behar izatea.\nBi kasuetan, nekazariarentzako edo bezero mailegu-hartzaileentzako balio-kateak aukerak eskaintzen dituzten kate indartsuak izatea nahi da.\nNola laguntzen die Oikocreditek bere bazkideei gaitasunak garatzen?\nBazkide baten indarguneak eta ahuleziak ezagutzean, gure lankideek laguntza eman diezaiokete, finantzaketa-mota egokiarekin ez ezik, beste laguntza-mota batzuekin ere, egokia denean, gaitasunen garapena barne. Hori bereziki garrantzitsua izan da Covid-19ko krisian.\nOikocreditek trebakuntza espezifikoa eta finantza-plangintzako tresnak dituzten bazkideei lagundu ahal izan die, hala nola negozioekin jarraitzeko plan bat ezartzea eta kutxa-fluxua administratzea krisi-garaian. Gero, bikoteen arteko trukeen bidez, pandemiaren hasierako shocka gainditzen lagundu diegu bazkideei. Pandemiaren bidez ondo moldatzen ari diren bazkideek beren esperientzia partekatu ahal izan dute, beharbada, aurretik krisi bat izan ez dutenekin. Horrela, elkartekideen arteko elkartasuna era guztietako erronken bidez susta dezakegu.\nEraginari buruzko gure txostenaren ardatza da informazioa ematea gaitasuna sustatzeko erakundeekin eta emaileekin batera urtean zuzenean gauzatu ziren gaitasuna sustatzeko proiektuei buruz. Elkartekideekiko epe luzeko harremanen eta benetako parte-hartzearen bidez, laguntza baliotsua eman dezakegu.\nBerrikuntza pandemiko horietako batzuk geratzeko daude hemen?\nZalantzarik gabe. Adibidez, elkartekideak web mintegietan bildu ditugu babesa eman diezaguten, eta horrek aurrera jarraituko duela uste dut. Web-mintegien bidez gaitzea ez da berrikuntza bat. Baina pandemiak erakutsi digu zer lortu daitekeen lineako bileren bidez, eta horrek aukera ematen digu bazkideekin eta gizartean eragina duten gure kideekin harreman ohikoagoa izateko.\nInpaktu-txostenak nabarmentzen al ditu Oikocreditek hobetu ditzakeen arlo batzuk?\nJakina, beti saiatu behar dugu hobetzen. Pandemiak erakutsi digu sektoreko beste batzuekin lan egiteko modua hobetu dezakegula eta hobetu dugula. Adibidez, antzeko erakundeekin lehen baino are estuago ari gara lanean.\nZein dira Oikocredit eta bere kolaboratzaileak harro egoteko moduko lorpenak?\nAzken bezeroaren onurarako eta gauzak hobeto egiteko ikuspegiari eusteko modu eraginkorra dela uste dut, Covid-19ri eman diogun erantzun azkarrarekin batera. Berehala jakin ahal izan dugu gure bazkideek zer behar duten, eta horri erantzun diogu, aurre egin behar dieten erronken kudeaketan laguntzeko.\nGure bazkideak ikusi ditugu antzeko erantzun azkarrak ematen azken bezeroekin. Adibidez, aholkuak emanez, pandemiak ohiko merkatuak asaldatzen dituenean mikroenpresarientzat beste aukera batzuk aurkitzeko.\nOikocrediteko kideei eta inbertitzaileei bazkideei zuzenean entzutea gustatzen zaie, azken bezeroaren ikuspegia eta gure misioan bilatzen dugun etengabeko hobekuntza berresteko, eta Oikocredit harro dago hori 2020ko Eraginari buruzko Txostenean eta eskaintzen ditugun beste harreman-puntu erregularretan gertatzeaz.\n>Deskarga ezazu 2020ko Eraginari buruzko Txostena hemendik.


Jokoan da eskuz binakako Emakumea Pilotari Txapelketako bigarren edizioa\n2019/12/19 | Lehiaketa\n5 bikote lehiatuko dira 1. mailan eta beste 5 2. mailan; Azkoitian (1.maila) eta Azpeitian (2. maila) jokatuko dituzte 1. jardunaldiko partidak; otsailaren 15eko asteburuan izango dira finalak\nEuskal pilotan emakumeen presentzia aldarrikatzeko eta sustatzeko lanarekin jarraituz, txapelketa berri bat sortu zuen pasa den denboraldian Gipuzkoako Euskal Pilota Federazioak (GEPF): eskuz binakako Emakumea Pilotari Txapelketa. Arrakastatsua izan zen ekimena, eta aurten ere antolatu dugu lehia. Hain zuzen ere, ostiral honetan (2019-12-20) ekingo diote txapelketaren bigarren edizioari, Azkoitian eta Azpeitian.\n10 bikotek eman du izena: 5 lehiatuko dira 1. mailan, eta beste 5 2. mailan. Iaz bezala, klub desberdinetako pilotariak nahastu dira, lehia orekatzeko eta hobetzeko asmoz. Hauexek dira edizio honetako parte-hartzaileak:\nEsan bezala, ostiralean ekingo diote guztiek lehiari. Lehenik, itzuli bateko ligaxka jokatuko dute, Gipuzkoako hainbat herritan, abenduaren 20tik otsailaren 2ra bitarteko jardunaldietan. Hauek dira hasiera batean aurreikusitako egoitzak:\nWebgune honetako Lehiaketa-Federatua-EmP Ezker Horma atalean eta Kartelera txokoan dago txapelketaren inguruko informazio osoa kontsultatzeko eta astez aste jarraipena egiteko aukera. Eta, bestela, animatu eta azaldu frontoietara!\nGipuzkoako Euskal Pilota Federazioa - Federación Guipuzcoana de Pelota Vasca © 2020


Bost puntu baina gehiago - Hernani CRE\nBost puntu baina gehiago\nErasoko bonnusa eta M18 taldetik igo berritako debutak Landareko itzulerako partida handian\nHernani Club Rugby Elkarteak denboraldia ondo baina hobeto hasi du Donostiako AVK Bera Bera Rugby Taldeari 50 eta 0 irabazi ondoren. Bost puntu eskuratuta, zaleen berragerpena Landareko zelaian erabat handia izan da. Berandu iritsi den arren, 2021-2022 denboraldia hasi da eta orain, hurrengo larunbatean, arratsaldeko 16:00etatik aurrera maila galdu berri duen Getxo RT talde izango da aurkaria.\nPatrick Polidori entrenatzaileak gidatzen dituen mutilak lehen minututik hasi ziren jokoaren ekimena hartzen. Anartz Elosegi eta Beñat Arizetaren arteko hartu emana handia izan zen eta aurkariari min handia egin zieten bi hernaniarrek. Abiadura eta paseetan zuzentasunarekin, entsegu lerrora lau aldiz iritsi ziren lehen zatian.\nBigarren zati hasieran eta 24-0ko markagailuarekin, debuta egin zuen Jokin Olea gazteak entsegua lortu zuen Pello Perezekin batera egindako jokaldi handian. Olearekin batera, Ekaitz Arrozpide, Jon Ander Zapiain eta Iker Burugain hernaniarrek ere debuta egin zuten lehen taldearekin. Amaieran, 50 eta 0ko emaitza denboraldi hasiera honetan sentsazio honekin hasteko. Hilabete asko izan dira ligako partidarik jokatu gabe eta aurredenboraldi luzearen ondoren, liga txapelketa hasierara fresko iritsi dira trikoloreak.\n3-0 (Min 10): Anartz Elosegiren zigor kolpea (Hernani CRE)\n10-0 (Min 16): Beñat Arizetaren entsegua eta Anartz Elosegiren jaurtiketa (HCRE)\n17-0 (Min 20): Anartz Elosegiren entsegua eta jaurtiketa (Hernani CRE)\n24-0 (Min 28): Mikel Imazen entsegua eta Anartz Elosegiren jaurtiketa (Hernani CRE)\n31-0 (Min 44): Jokin Olearen entsegua eta Anartz Elosegiren jaurtiketa (Hernani CRE)\n38-0 (Min 50): Pello Perezen entsegua eta Anartz Elosegiren jaurtiketa (Hernani CRE)\n43-0 (Min 61): Jose Luciano abeciaren entsegua eta Anartz Elosegiren jaurtiketa (Hernani CRE)\n50-0 (Min 74): Anartz Elosegiren entsegua eta jaurtiketa (Hernani CRE)\nPartida berriro ere ikusteko esteka:\n← Errugbi eskola, berriro ere bultzatzen\nHernani CRE | ZUZENEAN →


Biltzaileek boilurrak biltzeko urte txarra iragartzen dute | Consumer\nBiltzaileek boilurrak biltzeko urte txarra iragartzen dute\nHaren prezioak, aste honetan, 50.000 pezeta kotizatzen du batez beste merkatuetan kiloko\nHuescako boilurgileek esan dute aurten trufak biltzeko nahiko txarra izango dela.' Onddo horren prezioak, aste honetan, 50.000 pezeta kotizatzen du batez beste kilogramoko, eta kopuru hori ez da handiegia biltzaileentzat, trufak oso urriak baitira.\nZehazki, Vic-eko merkatua, astero kotizatzen duen lonja bakarra, aste honetan 51.000 eta 52.000 pezeta arteko trufa kiloa ordaintzen da, eta La Estazioko Turolgo merkatuan eskaintzak ez dira 50.000 pezetatik gorakoak kiloko.\nAzken lau urteetan bezala, Huescako boilurgileek uzta eskasa espero dute harentzat, nahiz eta maiatzean eta apirilean euriteak izan; izan ere, abuztua lehorregia izan zen eta tenperatura altuegiak izan zituen boilurra landatzeko.\nbilketa precio-eu trufak


LOKEko gimnastek Gipuzkoako txapelketei eta Udaberriko Torneoko finalari egingo diete aurre asteburuan - Lasarte-oria - Txintxarri.eus\nLOKEko gimnastek Gipuzkoako txapelketei eta Udaberriko Torneoko finalari egingo diete aurre asteburuan\nTxintxarri Aldizkaria 2022-05-13 15:45\nInfantil B mailako taldea uztai lanean. Arg.: LOKE Gimnastika\nLasarte-Oria Kirol Elkarteko (LOKE) gimnastek banaka, zein taldeka hiru hitzordu garrantzitsu izango dituzte asteburuan Irunen. Amateur mailako zein eskolarteko mailako Gipuzkoako txapelketean zein Udaberri Torneoko finalean lehiatuko dira eta euren onena emango dute podiumean egon ahal izateko\nBihar, maiatzaren 14a, bi Gipuzkoako txapelketetan parte hartuko dute. Goizean Amateur mailakoa izango da eta arratsaldean, berriz, Eskolarteko mailako lehia.\nGoizean, bost gimnasta eta kadete B taldea aterako dira tapizera. Banaka lehiatuko diren gimnastek bi lan aurkeztu beharko dituzte. Zinta eta uztaiarekin lan egingo dute Senior A mailako Garazi Gomezek eta Senior B mailako Paula Martinezek. Jubenil A mailako Mirian Prieto, berriz, pilota eta mazo lanekin parte hartuko du. Kadete B mailako Aitana Molanok eta Erika Tejerok uztaia eta mazo lana izango dute. Kadete taldeak, azkenik, uztaiak eta pilotak izango dituzte lan tresna.\nOrdu batzuk geroago, Eskolarteko mailako txapelketa izango da eta Infantil B mailako LOKE gimnastek parte hartuko dute. Taldeak bost uztaileko lana egin beharko du. Banakako lehian, aldiz, uztaia eta pilotak izango dira landutako tresnak. Maitane Sarmientok eta Maialen Aranzabe-Ane Lopez taldeak izango dira LOKEko ordezkariak lehiaketa horretan.\nAzkenik, Udaberri Torneoko finala jokatuko da igandean. LOKEk prestatutako bost talde izango dira maila ezberdinetan: Alebin mailan, Sasoeta (esku hutsik eta pilotak); Infantil mailan, LOKE CP1, CM eta CP2 eta kadete mailan, LOKE. Azken bi maila horietan uztai lana aurkeztuko dute.\nLOKEko gimnastak lehen postuetan sailkatu ziren eta finaletan ere euren onena erakutsi eta podiumean egotea espero dute prestatzaileek.


Zuzendaria: Wes Anderson. Gidoia: Wes Anderson. Aktoreak: Frances McDormand, Benicio del Toro, Bill Murray, Adrien Brody, Tilda Swinton, Jeffrey Wright. AEB, 2021.\nIstorioa: XX. mendean, Frantziako Ennui-sur-Blasé gezurrezko hirian, AEBetako egunkari batek erredakzioa du: The French Dispatch. Bertan idazten duten hiru kazetariren beste horrenbeste kontakizun jasotzen ditu filmak. Kazetariei egindako maitasun erakustaldi moduan aurkeztu dute filma, baina, sakonean, Anderson zuzendariak The New Yorker aldizkariari dion maitasuna omen dago.\nZuzendaria: Erraz antzeman ohi zaie Andersonen lanei haren filmak direla. Hain-hain berezkoak dituen ezaugarriak hain-hain dira agerikoak, ezen hanka sartzea ia ezinezkoa den. Bada, oraingoan ezaugarriok muturrera eraman dituela dirudi.\nOnena: Enkoadraketa doiak, simetriak, dekoratuak, koloreak... koadroak gogorarazten dituzten eszenak bata bestearen atzetik, dena neurtuta, dena zehatz. Estetikoki eta bisualki, ikusgarria. Horri gehitu izarrez betetako aktore saldoa.\nTxarrena: Aldea dago hiru istorioen artean, bada kaxkarragorik, bada interesgarriagorik. Nolanahi ere, itxura gailentzen zaio edukiari. Andersonen koadro festan (komikiak ere badakartza gogora, ezinbestean), forma gozagarria, gustagarria edota, txarrenera, eramangarria izatea ez da zaila. Elkarrizketak ere zainduak, askotan bitxiak, betiere arreta erabatekoa eskatzen dutenak, irudien antzera. Halere, etengabeko ikusgarritasunak ez du eragozten filma, zenbaitetan, aspergarria izatea. Zuzendariaren aktore kutun askok osatutako antzezle taldeari ere lotuegi sumatzen zaio, Andersonen moldean estu harrapatuta.